**RAZPISNA DOKUMENTACIJA**

|  |
| --- |
| **JAVNI RAZPIS** **»VZPOSTAVITEV IN DELOVANJE KOMPETENČNEGA CENTRA ZA UMETNO INTELIGENCO SLOVENIJE 2025 ─ 2029« (JR KC UI)** |

1. JAVNI RAZPIS

besedilo JAVNEGA RAZPISA »VZPOSTAVITEV IN DELOVANJE KOMPETENČNEGA CENTRA ZA UMETNO INTELIGENCO SLOVENIJE 2025 ─ 2029«, kratica javnega razpisa »JR KC UI« objavljeno na spletni strani ARIS.

1. POJASNILA

## Opredelitev pojmov

**Upravičenec**

Upravičenci so vsi konzorcijski partnerji, ki sklenejo konzorcijsko pogodbo. Konzorcijski partnerji s konzorcijsko pogodbo pooblastijo vodilnega konzorcijskega partnerja, da v imenu vseh konzorcijskih partnerjev odda vlogo za projekt in za potrjeni projekt sklene pogodbo o financiranju. Konzorcijski partnerji so pri izvajanju potrjenega projekta solidarno odgovorni.

Finančni tok poteka izključno med ARIS in vodilnim konzorcijskim partnerjem kot podpisnikom pogodbe o financiranju.

**Projekt**

Potrjen projekt po javnem razpisu vključuje vzpostavitev in delovanje Kompetenčnega centra za umetno inteligenco (v nadaljnjem besedilu: KC UI).

**Končni prejemnik**

Končni prejemnik po tem javnem razpisu je prejemnik storitev v primerih, ko ne gre za storitve splošne narave, ki so prosto dostopne širši javnosti pod enakimi pogoji.

Prejemnik storitev iz sklopa F točke 2 javnega razpisa je prejemnik *de minimis* pomoči, kadar gre za pravni subjekt, ki opravlja gospodarsko dejavnost.

## Namen, cilj in predmet javnega razpisa

Poročilo o razvoju 2024[[1]](#footnote-1) na področju implementacije umetne inteligence kaže, da kljub pozitivnim pričakovanjem glede vpliva generativne umetne inteligence (v nadaljnjem besedilu: UI) v Sloveniji prehod k njeni učinkoviti uporabi ostaja otežen zaradi pomanjkanja ustreznega strokovnega znanja. Medtem ko se delež podjetij, ki aktivno uporabljajo UI, povečuje (iz 11 % v 2023 na 21 % v 2024), več kot polovica podjetij, ki so si želela implementirati UI, zaradi pomanjkanja potrebnih kompetenc ostaja pri načrtih (53,8 %; SURS, 2024)[[2]](#footnote-2). Poleg tega se pri digitalni preobrazbi podjetij še vedno pojavljajo pomembne ovire, med katerimi so predvsem omejitve v usposobljenosti kadrov ter pomanjkanje finančnih sredstev.

Na področju razvoja in širjenja uporabe UI v Sloveniji deluje več deležnikov. V raziskovalnem okolju sodelujejo številne raziskovalne institucije, univerze, tehnološki parki, medtem ko poskušajo prilagoditi obstoječe poslovne modele digitalni preobrazbi. V evropskih državah se za uspešno integracijo UI vse bolj poudarja potreba po osrednjih institucijah, ki povezujejo razvojne pobude, svetovanje in prenos znanja.

V Sloveniji je zato nastala ideja o vzpostavitvi KC UI, ki bo:

* stičišče vrhunskih znanj in tehnologij,
* platforma za povezovanje raziskovalnih in poslovnih deležnikov za prenos naprednih kompetenc na področju UI,
* podporno okolje za inovacije in digitalno preobrazbo,
* platforma za krepitev konkurenčnosti podjetij preko specializiranih izobraževalnih programov, svetovanj ter mentoriranj.
* povezovalna platforma na nacionalni in mednarodni ravni,
* center za spodbujanje sodelovanja med podjetji, raziskovalnimi institucijami in drugimi deležniki ter implementacija dobrih praks, ki so se izkazale v drugih evropskih državah.

Z vzpostavitvijo KC UI si želimo doseči dolgoročen učinek na konkurenčnost slovenskega gospodarstva ter spodbuditi prehod na trajnostno in inovativno poslovanje, ki bo temeljilo na etični in varni uporabi umetne inteligence.

## Pogoji za kandidiranje

Posamezni pogoji se preverjajo oz. dokazujejo iz v nadaljevanju navedenih evidenc oz. s sledečimi dokazili:

|  |
| --- |
| **3.1. Splošni pogoji za kandidiranje za vse konzorcijske partnerje** |
| Vsak izmed konzorcijskih partnerjev mora izpolnjevati naslednje pogoje: |
|  | **Pogoj** | **Dokazilo** | **Način preverjanja** |
| 1 | Biti mora raziskovalna organizacija (v nadaljnjem besedilu: RO) v skladu s 3. odstavkom 4.1. točke javnega razpisa ali obrtna zbornica opredeljena po Obrtnem zakonu (ObrZ) ali gospodarska zbornica po Zakonu o gospodarskih zbornicah (ZGZ) ali gospodarsko interesne združenje po ZGD-1[[3]](#footnote-3). | Obrazec 2 – izjava,Obrazec 9 | Preverljivo z vlogo in dostopnimievidencami |
| 2 | Na dan 31. 12. 2024 mora imeti v Poslovnem registru Slovenije/Sodnem registru vpisan sedež, poslovno enoto ali podružnico na območju Republike Slovenije. | Obrazec 2 – izjava | Preverljivo z vlogo in dostopnimievidencami |
| 3 | Na dan oddaje vloge nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jo pobira davčni organ (v višini 50 eurov ali več na dan oddaje vloge); šteje se, da obveznosti niso izpolnjene tudi, če na dan oddaje vloge niso predloženi vsi obračuni davčnih odtegljajev za dohodke iz delovnega razmerja za obdobje zadnjega leta od oddaje vloge. V primeru izkazanih neporavnanih zapadlih davčnih obveznosti na dan oddaje vloge, lahko naknadno in do roka, ki ga postavi ARIS, pridobi ustrezno potrdilo davčnega organa, s katerim se dokazuje izpolnjevanje pogoja. | Obrazec 2 – izjava | Preverljivo z vlogo in dostopnimievidencami |
| 4 | Na dan oddaje vloge nima neporavnanih zapadlih finančnih obveznosti v višini 50 evrov ali več do ministrstva oziroma do izvajalskih institucij ministrstva, pri čemer neporavnane obveznosti izhajajo iz naslova pogodb o (so)financiranju oziroma o dodelitvi javnih sredstev in so bile kot neporavnane in zapadle spoznane v pravnomočni odločitvi pristojnega sodišča. | Obrazec 2 – izjava | Preverljivo z vlogo in dostopnimievidencami |
| 5 | Ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, 176/21 – uradno prečiščeno besedilo, 178/21 – popr. 196/21 – odl. US, 157/22 – odl. US, 35/23 – odl. US, 57/23 – odl. US, 102/23, 136/23 - ZIUZDS, 47/24, 25/25 - odl. US) in ni v postopku likvidacije po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23 in 102/24). | Obrazec 2 – izjava | Preverljivo z vlogo in dostopnimievidencami |
| 6 | Ni podjetje v težavah skladno z 18. točko 2. člena Uredbe GBER. | Obrazec 2 – izjava | Preverljivo z vlogo in dostopnimievidencami |
| 7 | Zanj ni podana prepoved poslovanja v razmerju do ministrstva v obsegu, kot izhaja iz 35. in 36. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – Zdeb in 16/23-ZZPri). | Obrazec 2 – izjava | Preverljivo z vlogo in dostopnimievidencami |
| 8 | Ni v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti. | Obrazec 2 – izjava | Preverljivo z vlogo in dostopnimievidencami |
| 9 | Nima neporavnanega vračila preveč izplačane pomoči po pravilu *de minimis* ali državne pomoči na podlagi predhodnega poziva ministrstva, pristojnega za finance. | Obrazec 2 – izjava | Preverljivo z vlogo in dostopnimievidencami |
| 10 | Za iste že povrnjene upravičene stroške in aktivnosti, ki so predmet financiranja v tem javnem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna - prepoved dvojnega financiranja). | Obrazec 2 – izjava | Preverljivo z vlogo in dostopnimievidencami |
| 11 | Ne bo nastopal kot zunanji izvajalec drugim konzorcijskim partnerjem v istem konzorciju. | Obrazec 2 – izjava | Preverljivo z vlogo in dostopnimievidencami |
| 12 | Konzorcijski partnerji morajo vse transakcije v zvezi s projektom voditi posebno, ločeno knjigovodsko evidenco. | Obrazec 2 – izjava | Preverljivo z vlogo in dostopnimievidencami |
| 13 | Dejanski lastnik(i) v skladu z 42. členom Zakona o preprečevanju pranja denarja in financiranja terorizma (Uradni list RS, št. 48/22, 145/22 in 17/25) ni(so) vpleten(i) v postopke pranja denarja in financiranja terorizma. | Obrazec 2 – izjava | Preverljivo z vlogo in dostopnimi evidencami |
| 14 | Se ne šteje za podjetje v težavah kot so opredeljena v razdelku 6.2. Programa MDP. | Obrazec 2 – izjava | Preverljivo z vlogo in dostopnimi evidencami |
| **3.2. Pogoji za projekt** |
| Projekt mora v formalnem in vsebinskem smislu izpolnjevati sledeče pogoje: |
|  | **Pogoj** | **Dokazilo** | **Način preverjanja** |
| 1 | Projekt mora biti skladen z namenom, ciljem in s predmetom javnega razpisa. | Obrazec 1, Obrazec 5 | Preverljivo z vlogo |
| 2 | Projekt se mora izvajati znotraj Republike Slovenije z izjemo sklopa E, Mednarodno sodelovanje in povezovanje. | Obrazec 1, Obrazec 5 | Preverljivo z vlogo |
| 3 | Projekt se ne sme pričeti izvajati pred oddajo vloge na javni razpis. | Obrazec 1, Obrazec 2 – izjava | Preverljivo z vlogo |
| 4 | Projekt traja od prejema sklepa o izboru in največ do 31. 10. 2029. | Obrazec 1 | Preverljivo z vlogo |
| 5 | Načrtovana višina financiranja projekta znaša največ 3.600.000 EUR in najmanj 2.800.000 EUR. | Obrazec 6 | Preverljivo z vlogo |
| 6 | Projekt mora izkazovati spodbujevalni učinek in nujnost pomoči v skladu s 6. členom Uredbe GBER. | Obrazec 2 – izjava | Preverljivo z vlogo |
| 7 | Upoštevano mora biti pravilo kumulacije državnih pomoči - skupna višina državne pomoči za projekt v zvezi z istimi upravičenimi stroški ne bo presegla največje intenzivnosti pomoči ali zneska državne pomoči, kot to določajo sheme državnih pomoči, veljavne za ta javni razpis. | Obrazec 2 – izjava | Preverljivo z vlogo |
| 8 | V projektu morajo biti upoštevane vse zahteve državnih pomoči, ki so navedene v točki 11.1 tega javnega razpisa. | Obrazec 2 – izjava | Preverljivo z vlogo |
| 9 | Iz vloge mora biti razvidna ekonomska in finančna sposobnost za izvedbo projekta ter da ima konzorcij in posamezni konzorcijski partner v celoti zagotovljena sredstva za zaprtje finančne konstrukcije, kar pomeni, da so zagotovljena vsa sredstva za izvedbo projekta, upoštevaje pričakovana sredstva v okviru javnega razpisa. | Obrazec 2 – izjava,Obrazec 5,Obrazec 6 | Preverljivo z vlogo |
| **3.3. Pogoji za konzorcij** |
| Konzorcij mora izpolnjevati sledeče pogoje: |
|  | **Pogoj** | **Dokazilo** | **Način preverjanja** |
| 1 | Projekt mora izvajati konzorcij, sestavljen iz najmanj 6 in največ 10 konzorcijskih partnerjev. | Obrazec 1  | Preverljivo z vlogo |
| 2 | Konzorcij mora biti sestavljen iz najmanj:* 1. ene (1) obrtne zbornice opredeljene po Obrtnem zakonu (ObrZ) ali ene (1) gospodarske zbornice po Zakonu o gospodarskih zbornicah (ZGZ) ali enega (1) gospodarskega interesnega združenja po ZGD-1 in
	2. štirih (4) RO, od tega najmanj dva (2) javna visokošolska zavoda. Posamezne članice javnih univerz morajo biti iz različnih javnih univerz.
 | Obrazec 1 | Preverljivo z vlogo |
| 3 | Prijavitelj mora vlogi na ta javni razpis priložiti konzorcijsko pogodbo, ki jo za potrebe izvedbe projekta sklenejo vsi konzorcijski partnerji. | Konzorcijska pogodba vskladu z vzorcem – Obrazec 7 | Preverljivo s konzorcijskopogodbo |
| 4 | Konzorcijska pogodba določa pravice in obveznosti posameznih konzorcijskih partnerjev, nujno pa mora vsebovati tudi:- določitev aktivnosti KC UI s terminskim in finančnim načrtom po posameznih konzorcijskih partnerjih,- določitev vodilnega konzorcijskega partnerja, ki bo v imenu in za račun vseh konzorcijskih partnerjev, v primeru izbora vloge, pogodbena stranka oz. podpisnik pogodbe o (so)financiranju,- pooblastila vodilnemu konzorcijskemu partnerju s strani vseh ostalih konzorcijskih partnerjev za pripravo, podpis in oddajo vloge, dopolnitev vloge ter vseh prilog v imenu in za račun vseh konzorcijskih partnerjev, za vročanje vseh pisanj in listin, npr. pozivov, dopisov, odločb, pogodbe v zvezi z javnim razpisom, za podpis pogodbe o (so)financiranju projekta v imenu in za račun vseh konzorcijskih partnerjev, ter za izvajanje celotne komunikacije z agencijo ali nadzornimi organi), - določilo, da vodilni konzorcijski partner za celoten konzorcij prejema vsa izplačila oz. sredstva po javnem razpisu, ki jih nato nakaže posameznim konzorcijskim partnerjem, glede na delež opravljenih storitev oz. aktivnosti,- določilo o ravnanju v primeru sprememb projekta KC UI. | Konzorcijska pogodba vskladu z vzorcem – Obrazec 7 | Preverljivo s konzorcijskopogodbo |
| **3.4. Posebni pogoji za vodilnega konzorcijskega partnerja** |
| Vodilni konzorcijski partner (prijavitelj) mora izpolnjevati sledeče pogoje: |
|  | **Pogoj** | **Dokazilo** | **Način preverjanja** |
| 1 | Na dan 31. 12. 2024 je moral vodilni konzorcijski partner zaposlovati najmanj 3 osebe. | Obrazec 2 – izjava in Potrdilo iz ZZZS | Preverljivo z vlogo in dostopnimi evidencami  |
| 2 | Vodilni konzorcijski partner mora izkazovati reference s področja vodenja programov in projektov na področju UI (npr. strateške delovne skupine, uvajanje UI v podjetja ipd.). | Obrazec 2 – izjava | Preverljivo z vlogo |
| 3 | Vodilni konzorcijski partner mora izkazovati reference s področja organizacijskega, finančnega in administrativnega vodenja programov oziroma projektov, katerih vrednost je bila najmanj 3 milijone EUR, ki so bili (so)financirani s strani EU in/ali SLO ter jih je vodil ali izvajal v zadnjih 5 letih. | Obrazec 2 – izjava, Obrazec 5 | Preverljivo z vlogo  |
| 4 | Vodilni konzorcijski partner mora izkazovati reference s področja vsaj 5 izvedenih B2B konferenc v zadnjih 12 mesecih.[[4]](#footnote-4) | Obrazec 2 – izjava, Obrazec 5 | Preverljivo z vlogo  |
| 5 | Vodilni konzorcijski partner mora izkazovati reference s področja vsaj 10 izvedenih usposabljanj za podjetja v zadnjih 12 mesecih.[[5]](#footnote-5) | Obrazec 2 – izjava, Obrazec 5 | Preverljivo z vlogo |

ARIS bo poleg navedenih dokazil od prijavitelja lahko zahteval še dodatna pojasnila in/ali dokazila ter bo lahko pogoje za kandidiranje preverjal še na druge načine.

## Podrobnejša predstavitev meril za ocenjevanje in potek ocenjevanja

### **4.1. Podrobnejša predstavitev meril za ocenjevanje**

|  |
| --- |
| **MERILA ZA IZBOR PROJEKTA** |
| **Merila / Podmerila** | **Razpon možnih točk** | **Utež[[6]](#footnote-6)** | **Razpon možnih točk z utežjo** | **POJASNILO KAKOVOSTI VSEBINE ZA MAKSIMALNO ŠTEVILO TOČK PRI POSAMEZNEM MERILU**[[7]](#footnote-7) |
| 1. **Merilo: USTREZNOST PROJEKTA (možnih največ 10 točk)**

Pri tem merilu se ocenjuje, ali gre za projekt, kot je predviden z javnim razpisom, ki prispeva k doseganju relevantnih ciljev strateških dokumentov s področja umetne inteligence in ki je vsebinsko celovit ter zaokrožen, kar kaže na večjo možnost uspešne izvedbe. |
| **1.1. Skladnost s strateškimi dokumenti** Ocenjuje se prispevek projekta k ciljem iz strateških dokumentov, ki se nanašajo na področje umetne inteligence:Digitalna Slovenija 2030 in Nacionalni program spodbujanja razvoja in uporabe umetne inteligence v Republiki Sloveniji do leta 2025 (podaljšan do leta 2030) (Podrobneje opredeljeno v točki 4.2. Pojasnil javnega razpisa.) | **5** | **0,8** | **4** | Projekt bo v kar največji meri prispeval k doseganju relevantnih ciljev iz naslednjih dokumentov: Digitalna Slovenija 2030 in Nacionalni program spodbujanja razvoja in uporabe umetne inteligence v Republiki Sloveniji do leta 2025 (podaljšan do leta 2030). |
| **1.2. Celovitost projekta\***Ocenjuje se ustreznost projekta z vidika namena in ciljev javnega razpisa, celovitost in kakovost zasnovanega projekta ter ustreznost vsebinske obrazložitve in utemeljitve projekta.\*To podmerilo se ocenjuje zadnje na osnovi pregleda celotne vloge | **5** | **1,2** | **6** | Iz vloge je razvidno, da projekt prispeva k namenu in ciljem javnega razpisa. Vsi sklopi aktivnosti iz točke 2. javnega razpisa so kakovostno zastavljeni ter jasno in razumljivo pojasnjeni.Projekt je pregleden, celovit, logično zastavljen ter odlično utemeljen. Aktivnosti se med seboj smiselno dopolnjujejo in povezujejo. |
| 1. **Merilo: KAKOVOST PROJEKTA (možnih največ 30 točk)**

Pri tem merilu se ocenjuje kakovost načrta izvedbe, podanega v vlogi na javni razpis, ter ustreznost in kakovost načrtovanih aktivnosti za različne ciljne skupine. |
| **2.1. Kakovost načrta izvedbe**Ocenjujejo se kakovost, ambicioznost in izvedljivost načrta izvedbe projekta, ustreznost in kakovost predvidenih aktivnosti iz posameznega sklopa, pristopi k reševanju zaznanih problemov in odzivov na zaznane priložnosti/izzive. Ocenjuje se kakovost analize problema, priložnosti, izzivov in ustreznost ter inovativnost načrtovanih aktivnosti glede na rezultate analize ter cilje in namen javnega razpisa.  | **5** | **4** | **20** | Vsak sklop aktivnosti v načrtu izvedbe zajema strokovno utemeljen, pester in kreativen nabor aktivnosti in pristopov k odzivom na zaznane priložnosti/izzive in k reševanju problemov. Razvidna je nadgradnja predvidenih aktivnosti, zahtevanih v točki 2. tega javnega razpisa. Vsebina posamezne aktivnosti je podrobno, jasno in razumljivo pojasnjena ter kakovostno zastavljena. Iz vsebine projekta je razvidno, da je projekt ambiciozno zastavljen, a hkrati uresničljiv ter ima visok potencial za kakovostno izvedbo aktivnosti in izboljšanje trenutnega stanja na področju umetne inteligence v Sloveniji.Vloga na javni razpis zajema analizo problemov, izzivov in priložnosti. Glede na analizo so aktivnosti ustrezno utemeljene, načrtovane, rešujejo zaznane probleme ter odgovarjajo na zaznane priložnosti in izzive.Načrtovane aktivnosti med drugim ustrezno odgovarjajo na vprašanja, kako bo KC UI:- pomagal zapolnili/odpraviti identificirane vrzeli, ki deležnikom preprečujejo uporabo umetne inteligence; - prilagajal svoje dejavnosti glede na spremembe v zunanjem okolju.V sklopu tega merila se ocenjuje tudi inovativnost predlaganih rešitev in morebitni dodatni predlogi za aktivnosti, ki v javnem razpisu pod točko 2. niso predvideni, vendar jih prijavitelj prepoznava kot relevantne/potrebne pri zagotavljanju kakovostne storitve uporabnikom. |
| **2.2. Ustreznost in kakovost načrtovanih aktivnosti za različne ciljne skupine deležnikov**Ocenjujeta se ustreznost in kakovost načrtovanih aktivnosti, prilagojenih posamezni ciljni skupini deležnikov (podjetja, raziskovalne organizacije, javna uprava, prebivalstvo in drugi deležniki). Ocenjuje se tudi vključenost aktivnosti, ki povezujejo različne skupine deležnikov z namenom uporabe umetne inteligence. | **5** | **2** | **10** | V vlogi je narejen premišljen in razdelan pregled ciljnih skupin z analizo njihovih potreb, značilnosti in potencialov, na katere se bodo ustrezno nanašale projektne aktivnosti. Načrtovana podpora za posamezno ciljno skupino deležnikov je ustrezna in kakovostna. Projekt predvideva aktivnosti za najmanj 4 različne ciljne skupine, ki so smiselno izbrane, da bo imel projekt kar največji vpliv v družbi. Vloga predvideva tudi aktivnosti, ki bodo zagotavljale, da bodo deležniki seznanjeni z dobrimi praksami, trendi, in aktivnosti, ki povezujejo različne ciljne skupine deležnikov in prispevajo k doseganju sinergij in novih priložnosti za sodelovanje ter ustvarjanje nove vrednosti na področju umetne inteligence.  |
| 1. **Merilo: VPLIVI IN UČINKI PROJEKTA (možnih največ 20 točk)**

Ocenjuje se ustreznost in dosegljivost cilja projekta, vključno s ključnimi rezultati. Ocenjuje se tudi širši dolgoročni predvideni vpliv projekta. |
| **3.1. Ustreznost in dosegljivost ključnih rezultatov za dosego cilja projekta**Ocenjuje se, ali so ključni rezultati glede na zastavljene aktivnosti ustrezni, dovolj ambiciozni in realno zastavljeni. Ocenjuje se tudi ustreznost predstavljenih dokazil.  | **5** | **2,4** | **12** | Obvezni ključni rezultati so določeni v 10. točki Pojasnil javnega razpisa. Vrednosti ključnih rezultatov so jasno, opisno, smiselno in vrednostno opredeljene, realno zastavljene glede na predvidene projektne aktivnosti in bodo lahko dosežene v zahtevanem roku. Predvidena so ustrezna dokazila za dokazovanje doseganja cilja projekta in ključnih rezultatov projekta. |
| **3.2. Obseg predvidenega širšega dolgoročnega vpliva projekta**Ocenjuje se obseg predvidenega širšega dolgoročnega vpliva projekta na različne ciljne skupine na področju umetne inteligence.Med drugim se ocenjuje prispevek in dolgoročni vpliv projekta k boljšemu sodelovanju deležnikov pri oblikovanju politik, predpisov in storitev na področju umetne inteligence ter k ustvarjanju kritične mase in identificiranju inovativnih/novih povezav, s pomočjo katerih lahko vključeni deležniki dosegajo prebojne rešitve.Poleg tega se med drugim ocenjuje prispevek in dolgoročni vpliv projekta k vzpostavitvi boljših mehanizmov horizontalnega in večnivojskega (vertikalnega) sodelovanja deležnikov, povezovanja vsebin, razumevanja presečnih tematik za boljše izvajanje in spremljanje politik na področju umetne inteligence. Ocenjuje se tudi načrtovano dolgoročno sodelovanje z relevantnimi institucijami na sorodnih področjih za namen uporabe umetne inteligence. | **5** | **1,6** | **8** | Predviden širši dolgoročni vpliv projekta je jasno prikazan, konkretno opisan in realno načrtovan. Vloga izkazuje velik obseg predvidenega dolgoročnega vpliva projekta na različne ciljne skupine na področju umetne inteligence. Vloga:* opredeljuje načine/mehanizme, ki bodo spodbudili boljše sodelovanje deležnikov pri oblikovanju politik, predpisov in storitev na področju umetne inteligence, tako da bo na tem področju zaznati tudi dolgoročen vpliv projekta;
* opredeljuje načine in mehanizme, ki bodo pomagali pri ustvarjanju kritične mase in identificiranju inovativnih/novih povezav, s pomočjo katerih bodo lahko vključeni deležniki dosegali prebojne rešitve;
* izkazuje, da bo projekt v velikem obsegu prispeval k vzpostavitvi boljših mehanizmov horizontalnega in večnivojskega sodelovanja deležnikov, povezovanju vsebin in razumevanju presečnih tematik, ki lahko vodijo k ustvarjalnim in inovativnim rešitvam za boljše izvajanje in spremljanje politik na področju umetne inteligence ter da bo na tem področju zaznati tudi dolgoročen vpliv projekta na hitrejšo preobrazbo družbe;
* vključuje rešitve za dolgoročno sodelovanje z relevantnimi institucijami na sorodnih področjih za namen uporabe umetne inteligence.
 |
| 1. **Merilo: KOMPETENCE IN KAPACITETE KONZORCIJSKIH PARTNERJEV, SESTAVA KONZORCIJA (možnih največ 25 točk)**

Pri tem merilu se ocenjuje sposobnost konzorcijskih partnerjev za izvedbo projekta: strokovno znanje in izkušnje, vodstveno znanje in izkušnje, izkušnje na področju dela s partnerstvi/centri. Ocenjuje se tudi kvaliteta konzorcija in smiselnost izbire konzorcijskih partnerjev.  |
| **4.1. Kompetence in kapacitete konzorcijskih partnerjev**Ocenjuje se upravljavska/koordinacijska/strokovna sposobnost in opremljenost konzorcijskih partnerjev za izvedbo projekta. Ocenjujejo se reference konzorcijskih partnerjev s področja umetne inteligence na nacionalni, evropski in mednarodni ravni.Ocenjuje se izkušnje vodilnega partnerja na področju vodenja partnerstev/centrov/stičišč. Ocenjuje se zagotavljanje nadgrajevanja kompetenc in znanja v skladu z razvojem na mednarodnem polju.  | **5** | **2,5** | **12,5** | Partnerstvo (konzorcij) ima, glede na kompleksnost prijavljenega projekta, odlične upravljavske/koordinacijske/strokovne sposobnosti in je odlično opremljeno za izvedbo projekta. Konzorcijski partnerji izkazujejo reference, izkušnje, znanja in dosežke s področja umetne inteligence in povezanih vsebin na nacionalni, evropski in mednarodni ravni.Vodilni konzorcijski partner in oseba, ki je predvidena za vodenje projekta, ima obsežne, večletne in aktualne izkušnje na področju vodenja partnerstev/centrov/stičišč. Vloga vključuje tudi idejno rešitev glede tega, kako bo konzorcij zagotavljal, da se bodo kompetence in znanja, vključenih v izvajanje, nadgrajevali v skladu z razvojem na mednarodnem polju.  |
| **4.2. Sestava konzorcija**Ocenjuje se kakovost konzorcija, in sicer komplementarnost in uravnoteženost konzorcijskih partnerjev, (vsebinska) celovitost in dodana vrednost njihovega sodelovanja za izpeljavo projekta. | **5** | **2,5** | **12,5** | Vsi partnerji imajo izrazito komplementarna znanja in kompetence, da lahko skupaj pokrivajo vse zahtevane sklope aktivnosti iz točke 2. javnega razpisa. Vsi partnerji uravnoteženo, glede na zahteve projekta, prispevajo k njegovi izpeljavi. Jasno je izkazana dodana vrednost njihovega sodelovanja. |
| 1. **Merilo: NAČRTOVANJE PROJEKTA** (**možnih največ 15 točk**)

Pri tem merilu se ocenjuje, ali je projekt ustrezno načrtovan, da bo izvedba gladko tekla, in ali so aktivnosti načrtovane realno, izvedljivo. Ocenjuje se tudi, ali je ustrezno in realno načrtovano financiranje aktivnosti KC UI v času financiranja kot tudi po izteku financiranja projekta po javnem razpisu. |
| **5.1. Realnost in izvedljivost terminskega načrta projekta ter****učinkovitost in izvedljivost finančnega načrta projekta** Ocenjuje se realnost in izvedljivost terminskega načrta glede na zastavljene aktivnosti, mejnike in cilje projekta ter ustreznost utemeljitve finančnega načrta za čas trajanja projekta po vrstah stroškov in po konzorcijskih partnerjih ter racionalnost in stroškovna učinkovitost projekta glede na zastavljene aktivnosti in rezultate. | **5** | **2** | **10** | Terminski načrt vključuje vse zahtevane elemente (aktivnosti, časovna komponenta, nosilci aktivnosti) in je realno načrtovan na način, ki konzorciju zagotavlja izvedbo projekta in dosego cilja projekta ter načrtovane ključne rezultate v predvidenem časovnem roku. Finančni načrt je jasen, razčlenjen in utemeljen. Predlagani stroški so v celoti smiselni, realni in potrebni za izvedbo projekta glede na predlagan obseg aktivnosti ter predviden cilj projekta in ključne rezultate.Terminski načrt in finančni načrt sta medsebojno skladna.  |
| **5.2. Vzdržnost po izteku projekta**Ocenjuje se ustreznost in realnost načrtovanja delovanja, organizacijske strukture in financiranja aktivnosti KC UI po izteku financiranja projekta po javnem razpisu.  | **5** | **1** | **5** | V vlogi na javni razpis je realno načrtovano izvajanje aktivnosti KC UI tudi po izteku financiranja po javnem razpisu, kar je podkrepljeno s samo vsebino delovanja in vlogo KC UI po zaključku projekta. Realno je prikazana finančna vzdržnost KC UI po izteku financiranja projekta po javnem razpisu. |
| **SKUPAJ NAJVIŠJE MOŽNO ŠTEVILO TOČK**  | **100** |

### **4.2. Pojasnila k posameznim podmerilom**

**Pojasnilo k podmerilu 1.1. »Skladnost s strateškimi dokumenti«**

V okviru podmerila se ocenjuje prispevek projekta k doseganju spodaj naštetih strateških/razvojnih ciljev, opredeljenih v Digitalna Slovenija 2030, Strategija digitalne transformacije gospodarstva, Nacionalni strateški načrt za digitalno desetletje, Nacionalni program spodbujanja razvoja in uporabe umetne inteligence v Republiki Sloveniji do leta 2025 (podaljšan do leta 2030) in Slovenski strategiji trajnostne pametne specializacije (S5).

* **Digitalna Slovenija 2030[[8]](#footnote-8)**

Vizija: z digitalno preobrazbo družbe, države, lokalnih skupnosti in gospodarstva izboljšati kakovost življenja prebivalcev Slovenije na trajnosten in zaupanja vreden način.

Ključni razvojni cilji s področja umetne inteligence:

* Digitalne kompetence in vključenost;
* Digitalna preobrazba gospodarstva;
* Pot v pametno družbo 5.0: Ekosistem umetne inteligence in novih tehnologij.

**b)** **Nacionalni program spodbujanja razvoja in uporabe umetne inteligence v Republiki Sloveniji do leta 2025 (podaljšan do leta 2030)**

Vizija:

Nadgraditi več kot 40-letne raziskovalne dosežke na področju UI v Sloveniji ter postati mednarodno prepoznavni po kompetencah prenosa znanja in vrhunskih, etičnih in varnih tehnologij s področja UI v človeku prijazne in zaupanja vredne storitve in proizvode ob zagotavljanju nacionalne kulturne identitete.

Ključni cilji:

SC1: Vzpostavitev dinamičnega ekosistema deležnikov za raziskave, inovacije in uvajanje UI;

SC2: Izobraževanje in krepitev človeških virov;

SC3: Podpora raziskavam in inovacijam na področju UI;

SC4: Uvedba referenčnih rešitev UI v gospodarstvo, javni sektor, javno in državno upravo ter družbo;

SC7: Povečanje zaupanja javnosti v UI;

SC8: Zagotovitev ustreznega pravnega in etičnega okvira.

Bolj kot število ciljev, h katerim projekt prispeva, je pomembna kvaliteta prispevka projekta k posameznemu cilju.

**Pojasnilo k podmerilu 2.1.: »Kakovost načrta izvedbe«**

Nadgradnja in preseganje aktivnosti, zahtevanih v točki 2. javnega razpisa, je možna na več načinov, in sicer z večjim doseganjem sinergij, z inovativnostjo predvidene izvedbe, z vsebinsko nadgradnjo aktivnosti, z dodatnimi predlogi in aktivnostmi, ki niso vključeni v osnovne aktivnosti.

### **4.3 Postopek ocenjevanja vlog**

Ocenjevanje vlog poteka skladno s poglavjem V. Pravil o protokolu izvedbe postopkov za (so)financiranje inovacijske dejavnosti ARIS[[9]](#footnote-9), in sicer:

Člani komisije so organizirani kot ekspertni panel in administrativni panel. Ekspertni panel vodi postopek ocenjevanja, izvršuje funkcijo poročevalca ter imenuje ocenjevalce oziroma recenzente in opravlja druge naloge v skladu s tem javnim razpisom. Administrativni panel vodi postopek odpiranja vlog, preverjanja pogojev za kandidiranje ter dopolnjevanja vlog in opravlja druge naloge v skladu s tem javnim razpisom.

Člani ekspertnega panela so iz področja industrijskega ekosistema digitalne industrije. Za ocenjevanje vsake vloge ekspertni panel imenuje dva tuja recenzenta iz istega področja. Pri imenovanju recenzentov se upoštevajo kriteriji in pogoji, določeni v 14. členu Splošnega akta o strokovnih telesih ARRS.[[10]](#footnote-10)

Naloga recenzentov je izdelava individualne ocene na podlagi meril za ocenjevanje, določenih v poglavju 4 teh Pojasnil, in sodelovanje pri pripravi usklajene ocene na podlagi meril za ocenjevanje, določenih v poglavju 4 teh Pojasnil.

Recenzenti ocenjujejo posamezne elemente ocenjevanja tako, da izpolnijo ocenjevalne liste, ki vsebujejo številčne ocene in utemeljitve ocene po posameznih podmerilih, kar predstavlja individualno oceno posameznega recenzenta. Eden od obeh recenzentov, ki ocenjujeta posamezno vlogo, je recenzent – poročevalec, ki koordinira pripravo usklajene ocene tako, da slogovno in vsebinsko uredi združeno delovno oceno ter uskladi skupno oceno za vsako podmerilo. Če oba recenzenta dosežeta soglasje, podpišeta združeno delovno oceno, ki tako postane usklajena ocena. Če se med seboj ne uskladita, ekspertni panel določi tretjega recenzenta, ki oceni vlogo in izdela svojo individualno oceno. Če se tretji recenzent uskladi z enim od dveh recenzentov, pripravita usklajeno oceno. V primeru, da tudi dva od treh recenzentov ne podata usklajene ocene, vlogo oceni ekspertni panel. Panel svojo odločitev obrazloži.

Neodvisni strokovni nadzor nad konsistentnostjo ocenjevanja opravljajo uredniki, ki jih imenuje ekspertni panel. Uredniki v postopku ocenjevanja ne sodelujejo kot recenzenti in tudi niso člani ekspertnega ali administrativnega panela. Uredniki skrbijo za berljivost in razumljivost ter odpravo očitnih pomot oziroma neustreznih komentarjev pripravljenih ocen recenzentov tako, da na svoje ugotovitve opozorijo tuje recenzente, ne smejo pa posegati v ocene. Uredniki morajo za imenovanje izpolnjevati enake pogoje kot recenzenti.

## Spremembe projekta

Skladno z določili javnega razpisa, Pojasnili javnega razpisa in pogodbo o (so)financiranju je potrebno po odobritvi (so)financiranja ter med izvajanjem projekta o vsaki spremembi oziroma odstopanju od z vlogo določenega projekta, posredovati na ARIS obvestilo ali prošnjo za soglasje. ARIS presodi, ali je soglasje dejansko potrebno. ARIS upravičenca o svoji odločitvi obvesti, v primeru potrebnega soglasja pa podano spremembo obravnava in poda svoje soglasje ali nesoglasje.

Pri obveščanju o spremembah je potrebno pred podpisom pogodbe o (so)financiranju projekta enakovredno upoštevati določila vzorca pogodbe o (so)financiranju projekta, ki je del razpisne dokumentacije.

V primeru nastale spremembe lahko ARIS odstopi od pogodbe o (so)financiranju projekta ter zahteva vračilo že izplačanih sredstev:

- če upravičenec o razlogih za zamudo ali spremembo ne obvesti ARIS,

- če pisno obvestilo upravičenca prejme po poteku določenega roka,

- v primeru, da ARIS obrazložitve ali utemeljitve upravičenca ne sprejme.

V primeru, da med izvajanjem projekta pride do sprememb, ki bi vplivale na oceno vloge tako, da bi se ocena znižala pod prag za financiranje projekta, lahko ARIS odstopi od pogodbe o financiranju, pri čemer bo upravičenec dolžan vrniti že prejeta sredstva skupaj z zakonskimi zamudnimi obrestmi, ki tečejo od dneva nakazila na transakcijski račun upravičenca do dneva vračila v državni proračun Republike Slovenije.

**Statusne spremembe pri upravičencu**

Upravičenec (vodilni konzorcijski partner) mora v roku osmih (8) dni od nastanka spremembe obvestiti ARIS o vseh statusnih spremembah, kot so sprememba sedeža ali dejavnosti, sprememba pooblaščenih oseb, sprememba deleža ustanoviteljev nad 10 % oziroma sprememba deležev, ki bi kakorkoli spremenile status upravičenca (kateregakoli konzorcijskega partnerja).

**Sprememba dinamike financiranja projekta**

Dinamika financiranja se lahko spremeni na pisni predlog upravičenca (vodilnega konzorcijskega partnerja) s sklenitvijo dodatka k pogodbi o financiranju, vendar le ob utemeljenih razlogih in pod pogojem, da so na razpolago prosta proračunska sredstva.

**Nezmožnost izvedbe dogovorjenega obsega projekta**

Če upravičenec (katerikoli konzorcijski partner) ugotovi, da v pogodbeno določenem roku ali s pogodbeno določenimi sredstvi ne bo mogel izvesti dogovorjenega obsega projekta, mora vodilni konzorcijski partner o tem z ustrezno obrazložitvijo pisno obvestiti ARIS takoj, najkasneje pa v petnajstih (15) dneh od nastanka razlogov za nezmožnost izvedbe. Na podlagi obrazložitve ARIS odloči, ali spremembo pogodbe odobri ali od nje odstopi.

**Spremembe pri izvajanju projekta**

Spremembe pri izvajanju projekta zajemajo vse vsebinske spremembe, do katerih pride pri izvajanju projekta in ki pomenijo odstopanje od vloge (npr. sprememba terminskega plana, sprememba načrtovanih aktivnosti, sprememba plana nakupa opreme itd.). V primeru, da pri izvajanju projekta pride do tovrstnih sprememb, je upravičenec (vodilni konzorcijski partner) dolžan v roku tridesetih (30) dni od nastalih sprememb obvestiti ARIS z ustrezno utemeljitvijo o finančni, vsebinski ali časovni spremembi, sicer se lahko šteje, da se sredstva uporabljajo nenamensko.

**Spremembe konzorcijskih partnerjev**

Med spremembe spadajo tudi zamenjave med konzorcijskimi partnerji, če le-te nastanejo zaradi utemeljenih razlogov, ki izpolnjujejo kriterije višje sile in bi ogrozili uspešno izvedbo projekta. Nesoglasja med konzorcijskimi partnerji ne sodijo med utemeljene razloge. Zamenjave konzorcijskih partnerjev so možne izključno ob predhodno pridobljenem soglasju ARIS. Upravičenec (vodilni konzorcijski partner) mora ARIS v vlogi za izdajo soglasja predložiti pojasnilo vzrokov za menjavo konzorcijskega partnerja, utemeljiti kompetence in reference novega konzorcijskega partnerja, ki bi vstopil v projekt, za izvajanje projekta, pojasnilo, kako bo menjava konzorcijskega partnerja vplivala na doseganje rezultatov in cilja projekta ter druga pojasnila in dokazila na zahtevo ARIS.

**Upravičenec bo lahko izvedel spremembo projekta le v primeru razlogov, ki imajo elemente višje sile. Slednji morajo biti ustrezno utemeljeni. Na podlagi obrazložitve ARIS odloči, ali spremembo odobri ali ne. Potrjene spremembe, ki vplivajo na vsebino pogodbenih določil, se opredeli med upravičencem (vodilnim konzorcijskim partnerjem) in ARIS s sklenitvijo dodatka k pogodbi o (so)financiranju.**

##  Način financiranja upravičenih stroškov

Za uveljavljanje upravičenih stroškov se uporabljajo poenostavljene in klasične oblike obračunavanja upravičenih stroškov.

Med poenostavljene oblike sodita stroški na enoto in financiranje po pavšalni stopnji.

Med klasične oblike obračunavanja sodi dejansko dokazovanje upravičenih stroškov.

**6.1. Poenostavljene oblike obračunavanja upravičenih stroškov**

**Strošek na enoto**

Za stroške plač in povračil v zvezi z delom za osebje, ki dela na projektu, se za uveljavljanje upravičenih stroškov uporablja strošek na enoto.

Obseg stroška dela je določen na podlagi Metodologije za izračun obsega stroškov na enoto za stroške plač in povračil stroškov v zvezi z delom za Javni razpis za vzpostavitev in delovanje kompetenčnega centra za umetno inteligenco Slovenije 2025 ─ 2029 (JR KC UI), ki upošteva statistične podatke za izračun stroška na enoto.

Metodologija je predstavljena v prilogi 2 Pojasnil javnega razpisa, ki so del razpisne dokumentacije.

Skladno z metodologijo izračuna stroška na enoto za stroške dela je vrednost enote:

|  |  |
| --- | --- |
| **Vrsta upravičenega stroška** | **Vrednost na uro dela, izražena v EUR** |
| Stroški dela raziskovalcev | 30,40 |
| Stroški dela strokovnih in tehničnih sodelavcev | 20,30 |

**Financiranje po pavšalni stopnji**

Posredni stroški, ki so nastali kot posledica izvajanja projekta pri upravičencu, se uveljavljajo v obliki financiranja po pavšalni stopnji v višini do 25 % upravičenih neposrednih stroškov plač in povračil v zvezi z delom za osebje, ki dela na projektu.

**6.2. Klasična oblika obračunavanja upravičenih stroškov – dejansko dokazovanje upravičenih stroškov**

Za stroške storitev zunanjih izvajalcev, stroške za službena potovanja, stroške naložbe v neopredmetena in opredmetena sredstva, stroške informiranja in komuniciranja ter stroške najema opredmetenih in neopredmetenih osnovnih sredstev se za uveljavljanje upravičenih stroškov uporablja dokazila dejansko nastalih in plačanih upravičenih stroškov, ki so nastali in bili plačani v obdobju upravičenosti.

Konzorcijski partner ne sme nastopati kot zunanji izvajalec drugim partnerjem istega konzorcija.

Sklepanje podjemnih in avtorskih pogodb s svojimi zaposlenimi ter z osebami, ki pri upravičencu delujejo kot zakoniti zastopnik, člani organov upravljanja ali nadzora, je neupravičen strošek. To pravilo velja tudi v primeru konzorcija, ko konzorcijski partnerji sklepajo podjemne ali avtorske pogodbe z zaposlenimi, zakonitimi zastopniki, člani organov upravljanja ali nadzora pri svojih konzorcijskih partnerjih. Strošek storitve zunanjega izvajalca je neupravičen tudi, če je:

* zunanji izvajalec povezana družba po pravilih zakona, ki ureja gospodarske družbe ali
* zakoniti zastopnik upravičenca, član organa upravljanja ali nadzora ali njegov družinski član:
	+ udeležen kot zakoniti zastopnik, član organa upravljanja ali nadzora zunanjega izvajalca

ali

* + neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu zunanjega izvajalca.

Opredmetena in neopredmetena osnovna sredstva ne smejo biti kupljena ali najeta od zunanjih virov, ki so 25 % ali več lastniško povezani z upravičencem (konzorcijskim partnerjem), ter od partnerjev v primeru istega konzorcija.

## Podrobno o upravičenih stroških in načinu dokazovanja

Potrditev vloge na javni razpis s sklepom o izboru ne pomeni tudi predhodne odobritve (so)financiranja posameznih upravičenih stroškov, opredeljenih v vlogi. Upravičenost (so)financiranja bo ARIS preverjala v okviru vsakokratne presoje zahtevkov za izplačilo, na način in z dinamiko, kot je opredeljeno v pogodbi o (so)financiranju, in sicer predvsem ob upoštevanju pravnih podlag, navodil, smernic in drugih relevantnih dokumentov ter v skladu s presojo, ali gre pri posameznih aktivnostih za aktivnosti, skladne s javnim razpisom in ostalo razpisno dokumentacijo. Končni obseg (so)financiranja projekta in izplačil sredstev pa je odvisen tudi od doseženega cilja projekta in doseženih vrednosti ključnih rezultatov, ki bodo navedeni v pogodbi o (so)financiranju.

ARIS bo lahko izvajalo preverjanje navedenih dokazil v okviru posameznega zahtevka za izplačilo v celoti, vzorčno ali v okviru preverjanja na terenu. Podrobnejša določitev načina preverjanja bo podana v navodilih za upravičenca.

V okviru izvajanja storitev za končne prejemnike v sklopu aktivnosti F iz točke 2. javnega razpisa veljajo posebna določila glede izvedbe postopka, ki bodo določena v navodilih za upravičenca.

V letu 2025 se aktivnosti iz Sklopov D, E in F ne izvajajo in stroški, vezani na izvajanje le-teh niso upravičeni. Upravičeni stroški za aktivnosti iz Sklopov D, E in F v letih od 2026 do 2029 ne smejo presegati 1.100.000,00 EUR.

**Stroški nakupa ali najema opredmetenih in neopredmetenih osnovnih sredstev lahko skupno predstavljajo največ 10 % vseh upravičenih stroškov projekta.** Upoštevanje tega določila se bo preverjalo tekom projekta in ob zaključku projekta.

### **7.1. Stroški plač in povračil stroškov v zvezi z delom**

Do financiranja so upravičeni stroški za delo, opravljeno na aktivnostih, ki so opredeljene v celovitem načrtu dela KC UI in v letnih načrtih dela KC UI.

Za stroške plač in povračil v zvezi z delom za osebje, ki dela na projektu, se za uveljavljanje upravičenih stroškov uporablja Standardni strošek na enoto, in sicer v obliki stroška dela na ravni ure.

Za posameznega zaposlenega se lahko v posameznem letu izvajanja projekta med upravičenimi stroški projekta uveljavlja maksimalno 1.720 ur dela na koledarsko leto.

**Dokazila za dokazovanje upravičenosti stroškov**: pogodba o zaposlitvi; sklep ali drug ustrezni akt o prerazporeditvi na delo na projektu; uradno potrdilo o obdobju zavarovanja za posameznega zaposlenega (ZPIZ); mesečna časovnica; evidenca delovnega časa; druga ustrezna dokazila.

Če določena oseba opravlja delo na več projektih, (so)financiranih iz javnih sredstev, izpolni skupno mesečno časovnico za vse projekte.

ARIS bo lahko izvajala preverjanje navedenih dokazil v okviru posameznega zahtevka za izplačilo v celoti (določena dokazila za vse osebe), vzorčno (določena dokazila le za nekatere osebe) ali le v okviru preverjanja na terenu (določenih dokazil se ne prilaga k vlogi za izplačilo). Podrobnejša določitev načina preverjanja bo podana v navodilih za upravičenca.

### **7.2.** **Stroški za službena potovanja**

Do (so)financiranja so upravičeni stroški službenih potovanj oseb, zaposlenih pri konzorcijskih partnerjih, ki so povezana z delom na projektu. Stroške za službena potovanja lahko konzorcijski partnerji uveljavljajo samo za pri njih zaposlene osebe.

Izbrati je potrebno najbolj ekonomičen način prevoza in bivanja. Dnevnice za potovanje in bivanje so upravičen strošek, če jih upravičenec zaposlenim dejansko tudi izplača.

Potovanje in njegov namen mora biti razviden v mesečni časovnici in v poročilu potnega naloga.

Strošek nakupa tedenske/desetdnevne vinjete je lahko upravičen strošek le v primeru, da je namenjen izključno službenemu potovanju, povezanem s projektom (letne, polletne in mesečne vinjete praviloma niso upravičen strošek, razen v primerih, ko je nakup vinjete za daljše obdobje zaradi večjega števila potovanj v daljših časovnih obdobjih gospodarnejši od nakupa tedenske/desetdnevne vinjete).

Stroški, ki niso upravičeni do financiranja, so amortizacija in drugi stroški vzdrževanja uporabe službenih avtomobilov.

**Dokazila za dokazovanje upravičenosti stroškov**: pravilno izpolnjen potni nalog; obračun potnega naloga, s priloženimi vsemi računi oz. dokazili za nastale stroške (hotel, vozovnica, plačilo parkirnine, cestnina, tunelnina…); dokazilo o namenu in udeležbi (vabilo, zapisnik, lista prisotnosti, poročilo o službeni poti ...); račun za nakup letalske karte, račun za kotizacijo, račun za nastanitev in pravna podlaga za izdajo računa; dokazilo o plačilu; druga dodatna dokazila.

### **7.3. Stroški storitev zunanjih izvajalcev**

Do (so)financiranja stroškov zunanjih izvajalcev so upravičeni stroški svetovalnih in drugih ustreznih storitev, ki so bile kupljene od zunanjih izvajalcev po običajnih tržnih pogojih in ki so uporabljene izključno za aktivnosti, ki so opredeljene v celovitem načrtu dela KC UI in v letnih načrtih dela KC UI.

Svetovalne in druge ustrezne storitve ne smejo biti kupljene od konzorcijskih partnerjev, niti ne od družb, s katerimi je upravičenec (konzorcijski partner) povezan na katerega koli od spodnjih načinov.

Konzorcijski partner ali njegov zaposleni ne sme nastopati kot zunanji izvajalec drugim konzorcijskim partnerjem istega konzorcija.

Sklepanje podjemnih in avtorskih pogodb s svojimi zaposlenimi ter z osebami, ki pri upravičencu (konzorcijskem partnerju) delujejo kot zakoniti zastopnik, člani organov upravljanja ali nadzora, je neupravičen strošek. To pravilo velja tudi, ko konzorcijski partnerji sklepajo podjemne ali avtorske pogodbe z zaposlenimi, zakonitimi zastopniki, člani organov upravljanja ali nadzora pri svojih konzorcijskih partnerjih. Neupravičen strošek je tudi sklepanje pogodb s svojimi zaposlenimi ali z zaposlenimi pri konzorcijskih partnerjih, ki bi izvajali delo kot samostojni podjetniki. Neupravičen strošek je tudi, če kot zunanji izvajalec nastopa subjekt, katerega večinski lastnik ali zakoniti zastopnik je zaposlen pri katerem koli konzorcijskem partnerju.

Strošek storitve zunanjega izvajalca je neupravičen tudi, če je:

* zunanji izvajalec povezana družba po pravilih zakona, ki ureja gospodarske družbe ali
* zunanji izvajalec 25 % ali več lastniško povezan s katerim koli izmed konzorcijskih partnerjev ali
* zakoniti zastopnik upravičenca (konzorcijskega partnerja) član organa upravljanja ali nadzora ali njegov družinski član:
* udeležen kot zakoniti zastopnik, član organa upravljanja ali nadzora zunanjega izvajalca ali
* neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu zunanjega izvajalca.

Kot upravičen strošek se lahko šteje tudi članarina v različnih združenjih (slovenskih ali tujih), če je članstvo v takem združenju neposredno povezano z izvajanjem operacije. Kot dokazilo se predloži utemeljitev, zakaj in kako je članstvo povezano z operacijo, če je potrebna tudi dokumentacija o postopku oddaje javnega naročila, če je upravičenec naročnik po zakonu, ki ureja javno naročanje oz. dokumentacija, zahtevana v pogodbi o (so)financiranju oz. v odločitvi o podpori v drugih primerih (le ob prvem zahtevku za plačilo), pravna podlaga za izplačilo članarine (npr. sporazum, pogodba …), račun in dokazilo o plačilu. Strošek članarine je upravičen v sorazmerni višini glede na pričetek oziroma zaključek operacije znotraj koledarskega leta.

**Dokazila za dokazovanje upravičenosti stroškov**: dokumentacija o izboru zunanjega izvajalca, ki bo dokazovala gospodarno ravnanje ter tržno ceno[[11]](#footnote-11); dokazilo o naročilu (naročilnica, pogodba, podjemna pogodba, avtorska pogodba, druga podlaga za izstavitev računa…); dokazilo o opravljeni storitvi (npr. poročilo o opravljeni storitvi, dokazilo o izvedeni in prejeti pogodbeni raziskavi…); račun ali eRačun; dokazilo o plačilu; druga dodatna dokazila.

**Dokazila za dokazovanje upravičenosti stroškov, če gre za delo preko podjemne pogodbe**: dokumentacija o izboru zunanjega izvajalca, ki bo dokazovala gospodarno ravnanje ter tržno ceno[[12]](#footnote-12);

podjemna pogodba; dokazilo o opravljeni storitvi (npr. poročilo o opravljenih storitvah); račun ali zahtevek za izplačilo podjemnega dela; obračun podjemnega dela in individualni REK-O obrazec; dokazilo o plačilu podjemnega dela in pripadajočih davkov in prispevkov, vključno z REK-2 obrazcem v primeru množičnega plačila; druga dodatna dokazila.

**Dokazila za dokazovanje upravičenosti stroškov, če gre za delo preko avtorske pogodbe**: dokumentacija o izboru zunanjega izvajalca, ki bo dokazovala gospodarno ravnanje ter tržno ceno[[13]](#footnote-13); avtorska pogodba; račun ali zahtevek za izplačilo avtorskega honorarja; obračun avtorskega dela ali individualni REK-2 obrazec; dokazilo o opravljeni storitvi (odvisno od storitve – avtorski izdelek, poročilo o delu); dokazilo o plačilu avtorskega dela in pripadajočih davkov in prispevkov, vključno z REK-2 obrazcem v primeru množičnega plačila; druga dodatna dokazila.

**Dokazila za dokazovanje upravičenosti stroškov, če gre delo preko študentskega servisa**: napotnica študentskega servisa; poročilo o opravljenem delu; račun študentskega servisa; dokazilo o plačilu študentskega dela in pripadajočih davkov in prispevkov; druga dodatna dokazila.

Vsi konzorcijski partnerji morajo pri izboru zunanjih izvajalcev ravnati v skladu z načelom gospodarnosti in transparentnosti ter s pogodbo o financiranju. Konzorcijski partnerji, ki so zavezanci po Zakonu o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F, v nadaljnjem besedilu: ZJN-3), morajo pri naročanju blaga in storitev ravnati skladno z določili ZJN-3.

Upravičenec lahko upravičene stroške pri ARIS uveljavlja, ko je posamezni račun v celoti plačan.

Iz dokazil mora biti jasno razvidna povezava stroška s projektom.

### **7.4. Stroški nakupa opredmetenih osnovnih sredstev**

Upravičeni stroški lahko zajemajo stroške nakupa opreme ter drugih opredmetenih osnovnih sredstev (razen stroškov nakupa zemljišč in stavb), nujno potrebnih za izvedbo projekta in neposredno povezanih s ciljem projekta.

Nakup rabljene opreme NI upravičen strošek, razen če gre za nakup obnovljene IKT opreme pod naslednjimi pogoji:

- za prvotni (izvirni) nakup opreme ni bilo pridobljenih sredstev iz kateregakoli vira EU financiranja (KS, ESRR, ESS+, SPP, ETS, NOR/EGP mehanizem, Švicarski prispevek, NOO, itd.);

- cena obnovljene opreme ne presega cene za novo opremo;

- zagotovljeni so zakonsko predpisani garancijski pogoji oziroma vsaj 1 letno jamstvo.

Nakup novih ali rabljenih osnovnih sredstev ne sme biti opravljen od konzorcijskih partnerjev, niti ne od družb, s katerimi je upravičenec (konzorcijski partner) povezan na katerega koli od spodnjih načinov.

Konzorcijski partner ali njegov zaposleni ne sme nastopati kot dobavitelj drugim konzorcijskim partnerjem istega konzorcija.

Neupravičen strošek je sklepanje pogodb s svojimi zaposlenimi ali z zaposlenimi pri konzorcijskih partnerjih, ki bi dobavili opredmetena osnovna sredstva kot samostojni podjetniki. Neupravičen strošek je tudi, če kot dobavitelj nastopa podjetje, katerega večinski lastnik ali zakoniti zastopnik je zaposlen pri katerem koli konzorcijskem partnerju.

Strošek nakupa opredmetenih osnovnih sredstev je neupravičen tudi, če je:

* dobavitelj povezana družba po pravilih zakona, ki ureja gospodarske družbe ali
* dobavitelj 25 % ali več lastniško povezan s katerim koli izmed konzorcijskih partnerjev ali
* zakoniti zastopnik upravičenca (konzorcijskega partnerja) član organa upravljanja ali nadzora ali njegov družinski član:
* udeležen kot zakoniti zastopnik, član organa upravljanja ali nadzora dobavitelja ali
* neposredno ali preko drugih pravnih oseb v več kot 25 % deležu udeležen pri ustanoviteljskih pravicah, upravljanju ali kapitalu dobavitelja.

**Dokazila za dokazovanje upravičenosti stroškov**: dokumentacija o izboru dobavitelja, ki bo dokazovala gospodarno ravnanje in tržno ceno[[14]](#footnote-14); dokazilo o naročilu (pogodba, naročilnica); dokazilo o dobavi opredmetenih osnovnih sredstev (za dobavo iz EU npr.: dobavnica, tovorni list; v kolikor gre za uvoz npr.: dobavnica, enotna upravna listina (EUL), tovorni list); račun ali eRačun (z navedbo oznake, tipa opreme, v primeru sestavljenih naprav natančna specifikacija posameznih komponent, ki sestavljajo celoto); dokazilo, da je opredmeteno osnovno sredstvo novo (npr. razvidno leto izdelave - garancije, certifikati, tehnične specifikacije, potrdila proizvajalcev); v primeru obnovljene IKT opreme dokazilo, da je oprema obnovljena (garancije, certifikati itd.); izjava s podpisom in žigom odgovorne osebe upravičenca (konzorcijskega partnerja) o namenskosti opredmetenih osnovnih sredstev (za kaj se bodo uporabljala, kje se bodo nahajala in kdo bo njihov lastnik po koncu izvajanja projekta); fotografije opreme; dokazilo o plačilu; izpis iz knjige osnovnih sredstev; druga dodatna dokazila.

Upravičenec (vsi konzorcijski partnerji) morajo pri naročanju opredmetenih osnovnih sredstev ravnati v skladu z načelom gospodarnosti in transparentnosti ter s pogodbo o financiranju. Upravičenci (konzorcijski partnerji), ki so zavezanci po ZJN-3, morajo pri naročanju blaga in storitev ravnati skladno z določili ZJN-3.

Upravičenec lahko upravičene stroške pri ARIS uveljavlja, ko je posamezen račun v celoti plačan.

Iz dokazil mora biti jasno razvidna povezava stroška s projektom.

### **7.5. Stroški nakupa neopredmetenih osnovnih sredstev**

Upravičeni stroški lahko zajemajo stroške znanja, patentov in programske opreme, ki so bili kupljeni ali je bilo zanje pridobljeno licenčno dovoljenje od zunanjih virov po običajnih tržnih pogojih, uporabljenih izključno za projekt. Neopredmetena osnovna sredstva se morajo uporabljati izključno za namen in v skladu s ciljem projekta.

Nakup neopredmetenih osnovnih sredstev ne sme biti opravljen od konzorcijskih partnerjev, niti ne od družb, s katerimi je upravičenec (konzorcijski partner) povezan na katerega koli od spodnjih načinov.

Konzorcijski partner ali njegov zaposleni ne sme nastopati kot dobavitelj drugim partnerjem istega konzorcija.

Neupravičen strošek je sklepanje pogodb s svojimi zaposlenimi ali z zaposlenimi pri konzorcijskih partnerjih, ki bi dobavili neopredmetena osnovna sredstva kot samostojni podjetniki. Neupravičen strošek je tudi, če kot dobavitelj nastopa podjetje, katerega večinski lastnik ali zakoniti zastopnik je zaposlen pri katerem koli konzorcijskem partnerju.

Strošek nakupa neopredmetenih osnovnih sredstev je neupravičen tudi, če je:

* dobavitelj povezana družba po pravilih zakona, ki ureja gospodarske družbe ali
* dobavitelj 25 % ali več lastniško povezan s katerim koli izmed konzorcijskih partnerjev ali
* zakoniti zastopnik upravičenca (konzorcijskega partnerja) član organa upravljanja ali nadzora ali njegov družinski član:
* udeležen kot zakoniti zastopnik, član organa upravljanja ali nadzora dobavitelja ali
* neposredno ali preko drugih pravnih oseb v več kot 25 % deležu udeležen pri ustanoviteljskih pravicah, upravljanju ali kapitalu dobavitelja.

**Dokazila za dokazovanje upravičenosti stroškov:** dokumentacija o izboru dobavitelja, ki bo dokazovala gospodarno ravnanje in tržno ceno[[15]](#footnote-15); dokazilo o naročilu (pogodba, naročilnica); dokazilo o dobavi neopredmetenih osnovnih sredstev (za dobavo iz EU npr.: dobavnica; v kolikor gre za uvoz npr.: dobavnica, enotna upravna listina (EUL), dokazilo o pridobitvi pravice za uporabo); račun ali eRačun; izjava s podpisom in žigom odgovorne osebe upravičenca – konzorcijskega partnerja o namenskosti neopredmetenih osnovnih sredstev (za kaj se bodo uporabljala in kdo bo njihov lastnik po koncu izvajanja projekta); dokazilo o plačilu; izpis iz knjige osnovnih sredstev; druga dodatna dokazila.

Upravičenec (vsi konzorcijski partnerji) morajo pri naročanju neopredmetenih osnovnih sredstev ravnati v skladu z načelom gospodarnosti in transparentnosti ter s pogodbo o financiranju. Upravičenec (konzorcijski partnerji), ki so zavezanci po ZJN-3, morajo pri naročanju blaga in storitev ravnati skladno z določili ZJN-3.

Upravičenec lahko upravičene stroške pri ARIS uveljavlja, ko je posamezen račun v celoti plačan.

Iz dokazil mora biti jasno razvidna povezava stroška s projektom.

**7.6. Stroški najema opredmetenih in neopredmetenih osnovnih sredstev**

Upravičeni so stroški najema neopredmetenih in opredmetenih osnovnih sredstev, nujno potrebnih za izvedbo projekta, če se le-ta uporabljajo izključno za izvedbo projekta in ne za morebitne druge namene ter so neposredno povezana s ciljem projekta.

Upravičen je znesek najema, ki ga najemnik plača najemodajalcu in je dokazan s potrjenim računom ali knjigovodsko listino enake dokazne vrednosti. Upravičenec mora dokazati, da je bil najem stroškovno najbolj učinkovit način za uporabo opredmetenih in neopredmetenih osnovnih sredstev. Če bi bili pri drugem načinu (na primer zakupu) stroški nižji (kar dokazuje upravičenec), presežek stroškov ni priznan kot upravičen strošek.

Najem opredmetenih ali neopredmetenih osnovnih sredstev ne sme biti opravljen od konzorcijskih partnerjev, niti ne od družb, s katerimi je upravičenec (konzorcijski partner) povezan na katerega koli od spodnjih načinov.

Konzorcijski partner ali njegov zaposleni ne sme nastopati kot najemodajalec drugim partnerjem istega konzorcija.

Neupravičen strošek je sklepanje pogodb s svojimi zaposlenimi ali z zaposlenimi pri konzorcijskih partnerjih, ki bi nastopali kot najemodajalci kot samostojni podjetniki. Neupravičen strošek je tudi, če kot najemodajalec nastopa podjetje, katerega večinski lastnik ali zakoniti zastopnik je zaposlen pri katerem koli konzorcijskem partnerju.

Strošek najema opredmetenih ali neopredmetenih osnovnih sredstev je neupravičen tudi, če je:

* najemodajalec povezana družba po pravilih zakona, ki ureja gospodarske družbe ali
* najemodajalec 25 % ali več lastniško povezan s katerim koli izmed konzorcijskih partnerjev ali
* zakoniti zastopnik upravičenca (konzorcijskega partnerja) član organa upravljanja ali nadzora ali njegov družinski član:

• udeležen kot zakoniti zastopnik, član organa upravljanja ali nadzora najemodajalca ali

• neposredno ali preko drugih pravnih oseb v več kot 25 % deležu udeležen pri ustanoviteljskih pravicah, upravljanju ali kapitalu najemodajalca.

**Dokazila za dokazovanje upravičenosti stroškov**: dokumentacija o izboru, ki bo dokazovala gospodarno ravnanje ter tržno ceno[[16]](#footnote-16); dokazila, da je bil najem stroškovno najbolj učinkovit način za uporabo opredmetenih in neopredmetenih osnovnih sredstev; dokazilo o najemu – pogodba; račun ali eRačun; dokazilo o plačilu; druga dodatna dokazila.

### **7.7. Stroški informiranja in komuniciranja**

Upravičeni so stroški informiranja in komuniciranja, ki so uporabljene izključno za projekt na aktivnostih, ki so opredeljene v celovitem načrtu dela KC UI in v letnih načrtih dela KC UI.

Stroški informiranja in komuniciranja so upravičeni stroški, če so neposredno povezani z aktivnostmi informiranja in komuniciranja v zvezi s projektom.

Primeri upravičenih stroškov informiranja in komuniciranja:

* stroški organizacije in izvedbe dogodkov, namenjenih informiranju in komuniciranju (npr. konference);
* stroški izdelave ali nadgradnje spletnih strani;
* stroški oglaševalskih storitev in stroški objav;
* stroški svetovanja na področju informiranja in komuniciranja;
* stroški oblikovanja, priprave na tisk, tiska in dostave gradiv;
* stroški nastopov na sejmih in razstavah;
* stroški založniških storitev;
* stroški zaračunljive tiskovine;
* drugi stroški informiranja in komuniciranja.

Sklepanje podjemnih in avtorskih pogodb s svojimi zaposlenimi ter z osebami, ki pri upravičencu (konzorcijskem partnerju) delujejo kot zakoniti zastopnik, člani organov upravljanja ali nadzora, je neupravičen strošek. To pravilo velja tudi, ko konzorcijski partnerji sklepajo podjemne ali avtorske pogodbe z zaposlenimi, zakonitimi zastopniki, člani organov upravljanja ali nadzora pri svojih konzorcijskih partnerjih. Neupravičen strošek je tudi sklepanje pogodb s svojimi zaposlenimi ali z zaposlenimi pri konzorcijskih partnerjih, ki bi izvajali delo kot samostojni podjetniki. Neupravičen strošek je tudi, če kot izvajalec informiranja in komuniciranja nastopa subjekt, katerega večinski lastnik ali zakoniti zastopnik je zaposlen pri katerem koli konzorcijskem partnerju.

Strošek informiranja in komuniciranja je neupravičen tudi, če je:

* izvajalec povezana družba po pravilih zakona, ki ureja gospodarske družbe ali
* izvajalec 25 % ali več lastniško povezan s katerim koli izmed konzorcijskih partnerjev ali
* zakoniti zastopnik upravičenca (konzorcijskega partnerja) član organa upravljanja ali nadzora ali njegov družinski član:
* udeležen kot zakoniti zastopnik, član organa upravljanja ali nadzora izvajalca ali
* neposredno ali preko drugih pravnih oseb v več kot 25 % deležu udeležen pri ustanoviteljskih pravicah, upravljanju ali kapitalu izvajalca.

**Dokazila za dokazovanje upravičenosti stroškov**: dokumentacija o izboru izvajalca, ki bo dokazovala gospodarno ravnanje ter tržno ceno[[17]](#footnote-17); dokazilo o naročilu (naročilnica, pogodba, podjemna pogodba, avtorska pogodba, druga podlaga za izstavitev računa…); dokazilo o izvedbi (npr. natisnjen oglas, objava, naznanilo, posneta oddaja, izpis spletne strani, drug izdelek, vabilo na novinarsko konferenco/delavnico, seznam udeležencev oz. lista prisotnosti, fotografije itd.); račun ali eRačun; dokazilo o plačilu; druga dodatna dokazila.

### **7.8. Posredni stroški**

Za posredne stroške je upoštevano pavšalno financiranje, in sicer v višini pavšalne stopnje do 25 % upravičenih neposrednih stroškov plač in povračil v zvezi z delom za osebje, ki dela na projektu (točka 7.1. Pojasnil javnega razpisa).

Upravičeni so posredni stroški v okviru dodatnih režijskih stroškov in drugih stroškov poslovanja, vključno s stroški materiala, zalog in podobnih izdelkov, ki so povezani z neposrednimi aktivnostmi projekta.

Dokazila o nastanku posrednih stroškov na projektu niso zahtevana.

### **7.9. Upravni stroški**

Upravni stroški (vključno z režijskimi stroški) so stroški namenjeni tekočem poslovanju in so neposredno povezani z naslednjimi dejavnostmi:

i. spodbujanje grozdov, da se olajšajo sodelovanje, izmenjava informacij ter zagotavljanje ali usmerjanje specializiranih in uporabniku prilagojenih podpornih storitev za podjetja,

ii. trženje grozda, da se razširi sodelovanje novih podjetij ali organizacij ter poveča prepoznavnost grozda,

iii. upravljanje zmogljivosti grozda (organizacija programov usposabljanja, delavnic in konferenc v

podporo izmenjavi znanja, mreženju in mednarodnemu sodelovanju).

**Dokazila za dokazovanje upravičenosti stroškov:** dokumentacija o izboru izvajalca, ki bo dokazovala gospodarno ravnanje ter tržno ceno; dokazilo o naročilu (naročilnica, pogodba, podjemna pogodba, avtorska pogodba, druga podlaga za izstavitev računa…); dokazilo o izvedbi (npr. natisnjen oglas, objava, naznanilo, posneta oddaja, izpis spletne strani, drug izdelek, vabilo na novinarsko konferenco/delavnico, seznam udeležencev oz. lista prisotnosti, fotografije itd.); račun ali eRačun; dokazilo o plačilu; pravilno izpolnjen potni nalog; obračun potnega naloga, s priloženimi vsemi računi oz. dokazili za nastale stroške (hotel, vozovnica, plačilo parkirnine, cestnina, tunelnina…); dokazilo o namenu in udeležbi (vabilo, zapisnik, lista prisotnosti, poročilo o službeni poti ...); račun za nakup letalske karte, račun za kotizacijo, račun za nastanitev in pravna podlaga za izdajo računa; dokazilo o plačilu; druga dodatna dokazila.

## Vrsta financiranja upravičenih stroškov

### **8.1. Po shemi MDP – pomoč za raziskave, razvoj in inovacije**

**Sklop A: Organizacijsko, finančno in administrativno vodenje KC UI**

|  |  |
| --- | --- |
| Aktivnost | Aktivnost se financira po shemi MDP – pomoč za raziskave, razvoj in inovacije |
| * kadrovsko, administrativno, finančno vodenje aktivnosti KCUI
 | Financirane aktivnosti sodijo pod pomoč za naložbe za inovacijske grozdje in pomoč za tekoče poslovanje inovacijskih grozdov. Intenzivnost pomoči ne sme presegati 50 % upravičenih stroškov. |
| * koordinacijo aktivnosti konzorcijskih partnerjev
 |
| * pripravo podrobnejših letnih načrtov dela na področju mreženja, mednarodnih aktivnosti, usposabljanj in svetovanj na področju UI
 |
| * preverjanje in usklajevanje izvedbe letnih načrtov na področju mreženja, mednarodnih aktivnosti, usposabljanj in svetovanj na področju UI z namenom preprečevanja dvojnega financiranja (KCUI – EDIH – SLAIF)
 |
| * oblikovanje celostne podobe/znamke KCUI za pozicioniranje Slovenije na nacionalnem in predvsem mednarodnem nivoju
 |
| * sodelovanje z ministrstvi in njihovimi izvajalskimi organizacijami pri izvajanju ukrepov na področju umetne inteligence
 |
| * spremljanje napredka in merjenje doseganja učinkov/rezultatov projekta ter na podlagi ugotovitev prilagajanje/nadgrajevanje aktivnosti
 |
| * evalvacija delovanja KC UI
 |
| * zakonita in pravilno izvedbo postopka dodelitve *de minimis* pomoči podjetjem, ki obsega zakonito izbiro zunanjih izvajalcev , izvedbo postopka izbire upravičencev, pripravo in podpis pogodb z upravičenci o dodelitvi *de minimis* pomoči, poročanje o dodeljeni *de minimis* pomoči Ministrstvu za finance v predpisanih rokih.
 |

### **8.2. Stroški, ki se ne obravnavajo kot državna pomoč**

**Sklop B:** **Vzpostavitev podpornega okolja na področju UI**

|  |  |
| --- | --- |
| Aktivnosti | Aktivnost ne zapade pod državno pomoč |
| * vzpostavitev in osveževanje vstopne točke v virtualni in fizični obliki, s pomočjo katere bodo deležniki na enem mestu pridobili relevantne informacije s področja uvajanja in uporabe umetne inteligence
 | Aktivnost je namenjena zagotavljanju centraliziranega dostopa do relevantnih informacij s področja umetne inteligence. Vstopna točka omogoča vsem deležnikom enak dostop do informacij, kar pomeni, da ni usmerjena v selektivno finančno podporo posameznim subjektom. Ker vzpostavitev vstopne točke ne vključuje prenosa finančnih sredstev ali selektivne podpore, ampak zgolj zagotavlja informacijsko infrastrukturo, ta aktivnost ne ustreza definiciji državne pomoči. |
| * vzpostavitev sodelovanja z različnimi ciljnimi skupinami – raziskovalnimi institucijami in institucijami znanja, javno upravo, gospodarstvom, drugimi relevantnimi centri/hubi/stičišči in skupinami drugih zainteresiranih deležnikov
 | Ta aktivnost je osredotočena na vzpostavitev povezav med javno upravo, gospodarstvom, raziskovalnimi institucijami, civilno družbo in drugimi deležniki. Gre za iniciativo, ki spodbuja medsebojno sodelovanje in izmenjavo znanja. Aktivnost ne pomeni selektivnega prenosa finančnih sredstev, ampak gre za organizacijsko in omrežno usmerjeno dejavnost, ki omogoča skupen dostop do informacij in priložnosti za sodelovanje. Ker vzpostavitev sodelovanja med ciljnimi skupinami ne vključuje finančnih transferjev, ampak spodbuja odprto povezovanje deležnikov, aktivnost ne spada v kategorijo državne pomoči. |
| * vzpostavitev mreže možnih ponudnikov svetovalnih storitev za uvajanje UI v poslovanje podjetij
 | Ustanovitev mreže ponudnikov svetovalnih storitev je namenjena olajšanju dostopa podjetij do strokovnih nasvetov in izkušenj na področju uvajanja umetne inteligence. Aktivnost krepi informacijsko podporo in svetovanje, ne pa selektivno finančno pomoč, kar pomeni, da ne pride do prenosov sredstev, ki bi lahko izkrivljali konkurenco. Ker vzpostavitev mreže svetovalcev ne vključuje neposrednega prenosa finančnih sredstev in se osredotoča na informacijsko podporo, aktivnost ne predstavlja državne pomoči. |
| * sledenje mednarodnim/evropskim trendom in praksam na področju umetne inteligence in posodabljanje aktivnosti KCUI glede na aktualne spremembe
 | Aktivnost sledenja trendom in praksam na področju umetne inteligence ter posodabljanje aktivnosti KC UI je del rednega strateškega upravljanja in spremljanja mednarodnega okolja. Gre za notranjo funkcijo, ki služi prilagajanju in izboljševanju operativnih načrtov, brez prenosa sredstev ali selektivnega podpore določenim subjektom. Ker spremljanje in posodabljanje ne pomenita finančne podpore posameznim subjektom, ampak služita strateškemu prilagajanju kompetenčnega centra, aktivnost ne zapade pod definicijo državne pomoči. |

**Sklop C: Strokovna podpora na področju UI- zbiranje in prenos informacij, usposabljanje, svetovanje, prenos dobrih praks**

|  |  |
| --- | --- |
| Aktivnosti | Aktivnost ne zapade pod državno pomoč |
| * zbiranje in prenos informacij, usposabljanje, svetovanje, doseganje zakonodajne skladnosti in prenos dobrih praks za uvajanje in uporabo UI vzpostavitev in upravljanje:
* baze deležnikov na področju umetne inteligence,
* virtualne in/ali fizične platforme znanja, ki vključuje knjižnico gradiv in relevantne informacije, na primer o najboljših praksah, trendih, aktualni zakonodaji in finančnih virih za spodbujanje uvajanja UI v poslovanje na domači in mednarodni ravni, poročilih o dognanjih relevantnih razvojnih in raziskovalnih projektov, razvitih orodjih, ki podpirajo razvoj in uvajanje UI, domačih, in tujih dogodkih, itd.
 | Aktivnosti, kot so zbiranje in prenos informacij, usposabljanje, svetovanje ter vzpostavitev in upravljanje baze deležnikov ter virtualne ali fizične platforme znanja (vključno s knjižnico gradiv, informacijami o najboljših praksah, trendih, zakonodaji in finančnih virih), so usmerjene v širjenje znanja in transparentnost. Gre za storitve, ki zagotavljajo dostop do informacij in podporo pri odločanju, brez prenosa neposrednih finančnih sredstev ali selektivne podpore določenim subjektom. Aktivnost ne ustvarja konkurenčne prednosti za specifične tržne subjekte, temveč krepi splošno informiranost deležnikov na domači in mednarodni ravni. Ker se ne prenašajo finančna sredstva ali druge finančne koristi na posamezne subjekte, temveč se krepi splošna informiranost vseh deležnikov, aktivnost ne ustvarja selektivne podpore, ki bi izkrivljala konkurenčne pogoje. Tako se tovrstna informacijska podpora ne uvršča med ukrepe državne pomoči. |
| * analitična strokovna podpora za razvoj in oblikovanje politik ter ukrepov (npr. spremljanje in raziskovanje potreb podjetij na področju UI, podpora pri vrednotenju in spremljanju učinkov izvedenih ukrepov) in vzpostavitev sodelovanja z Ministrstvom za digitalno preobrazbo
 | Aktivnosti, kot so spremljanje in raziskovanje potreb podjetij na področju umetne inteligence ter podpora pri vrednotenju in spremljanju učinkov ukrepov, so ključnega pomena za oblikovanje učinkovitih in prilagodljivih politik. Gre za analitično in svetovalno delo, ki se osredotoča na zbiranje podatkov, pripravo poročil in analizo, kar je običajen del javnih storitev, brez prenosa finančnih sredstev, ki bi selektivno podprli posamezne subjekte. Vzpostavitev sodelovanja z Ministrstvom za digitalno preobrazbo služi izboljšanju medsebojnega pretoka informacij in usklajevanju strategij, kar prispeva k večji učinkovitosti javnih politik in ne povzroča izkrivljanja konkurence. Ker analitična podpora in sodelovanje z Ministrstvom za digitalno preobrazbo ne vključujeta prenosov finančnih sredstev, ampak služita kot osnova za strateško odločanje in prilagajanje javnih politik, ne pride do selektivne podpore posameznim subjektom, aktivnost ne zapade pod definicijo državne pomoči. |

**Sklop D: Povezovanje in mreženje**

|  |  |
| --- | --- |
| Aktivnosti | Aktivnost ne zapade pod državno pomoč |
| * povezovanje in mreženje deležnikov s ciljem krepitve sodelovanja, izmenjave znanja in oblikovanja skupnih pobud na področju UI:
* kot na primer preko strateških razvojno-inovacijskih partnerstev (v nadaljevanju: SRIP), kompetenčnih centrov za razvoj kadrov z vplivom na umetno inteligenco in inovacijske mreže EIT skupnosti znanja in inovacij ipd.,
* s sodelovanjem in povezovanjem s sorodnimi centri znanja kot je EDIH, SLAIF in drugimi mehanizmi sodelovanja deležnikov vključno z demonstracijskimi centri na posamičnih vsebinsko sorodnih področjih na mednarodni, nacionalni, regionalni ali lokalni ravni,
* z vzpostavitvijo povezav z nosilci raziskovalne infrastrukture na nacionalni ravni (npr.: SLAIF) in v čezmejnem prostoru.
 | Aktivnost povezovanja in mreženja omogoča izmenjavo znanja in krepitev inovacijskega ekosistema, brez prenosa finančnih sredstev, kar preprečuje selektivno podporo posameznim subjektom. Ker gre za odprto in nefinančno mreženje, aktivnost ne ustvarja neposredne konkurenčne prednosti, temveč krepi skupni interes deležnikov. S tem ta ukrep ne izpolnjuje kriterijev državne pomoči, kot so prenos finančnih sredstev in selektivna podpora, ki bi lahko izkrivljala konkurenčne pogoje. |

**Sklop E: Mednarodno sodelovanje in povezovanje**

|  |  |
| --- | --- |
| Aktivnosti | Aktivnost ne zapade pod državno pomoč |
| * ozaveščanje in širjenje znanja o inovacijskih in tehnoloških ter tudi družbenih in etičnih vidikih slovenske UI
 | Ta aktivnost služi širjenju informacij in ozaveščanju med vsemi ciljnimi skupinami, brez prenosa finančnih sredstev. Ne ustvarja selektivnih finančnih koristi, ki bi favorizirale posamezne subjekte. Zato ne vpliva na konkurenčne pogoje in ne zapade pod definicijo državne pomoči. |
| * krepitev mednarodne prepoznavnosti Slovenije prek splošne promocije in sodelovanja na nevtralnih mednarodnih platformah
 | Ta ukrep je usmerjen v izboljšanje mednarodne podobe in prepoznavnosti Slovenije, kar je informacijska in promocijska dejavnost. Ne vključuje prenosa finančnih sredstev ali selektivne podpore določenim subjektom. Ker ne povzroča izkrivljanja konkurence, aktivnost ne zapade pod državno pomoč. |
| * priprava splošnih promocijskih gradiv, namenjenih enotni predstavitvi slovenskega ekosistema UI
 | Ta aktivnost vključuje pripravo promocijskega gradiva in enotno predstavitev izdelkov ter rešitev, kar je nefinančni ukrep. Ne gre za selektivno finančno podporo posameznim subjektom, ampak za izboljšanje celostne podobe in informiranosti. Ker ne pride do prenosa finančnih sredstev, aktivnost ne zapade pod državno pomoč. |
| * organizacija javnih konferenc in promocijskih aktivnosti z odprtim dostopom
 | Aktivnosti, kot so razvojne in promocijske konference, sodelovanje z mladimi in izobraževalnimi institucijami, so namenjene širjenju dobrih praks in informacij. Ne vključujejo prenosa finančnih sredstev, temveč spodbujajo odprto in enako dostopnost informacij. Ker ne ustvarjajo selektivnih finančnih koristi, ne zapadejo pod definicijo državne pomoči. |
| * promocija in demonstracija rešitev in tehnologij na področju umetne inteligence za spodbujanje uvajanja v poslovanje in inoviranje
 | Ta ukrep je namenjen predstavitvi in demonstraciji tehnologij za spodbujanje inovacij in uvajanje umetne inteligence v poslovanje. Gre za nefinančno promocijsko dejavnost, ki ne prenaša finančnih sredstev na izbrane subjekte. Zaradi odsotnosti selektivne podpore in finančnega prenosa ne vpliva na konkurenčne pogoje in ne zapade pod državno pomoč. |
| * sodelovanje v mednarodnih organizacijah s ciljem prenosa znanja in dobrih praks v slovenski prostor
 | Aktivnost ne predstavlja državne pomoči, saj gre za širjenje znanja in inovacij v splošnem javnem interesu. |

### **8.3. Stroški, ki se obravnavajo kot *de minimis***

**Sklop F: Poglobljena strokovna podpora na področju UI**

Vse aktivnosti poglobljene strokovne podpore izpolnjujejo vsa merila za državno pomoč, saj (1) so usmerjene v gospodarske subjekte, (2) vključujejo javna sredstva, (3) zagotavljajo konkurenčno prednost, (4) so selektivne in (5) lahko vplivajo na konkurenco v EU. Kljub temu spadajo pod t. i. *de minimis*, ker skupni znesek pomoči, ki ga posamezen upravičenec prejme v okviru teh aktivnosti, ne presega pragov, določenih z veljavno uredbo *de minimis*. Tako se te aktivnosti formalno štejejo za državno pomoč, vendar zaradi nizkega obsega ne zahtevajo priglasitve pri Evropski komisiji.

|  |  |
| --- | --- |
| **Aktivnosti** | **Državna pomoč - *de minimis*** |
| * strokovne storitve na področju UI, prilagojene glede na specifične potrebe (svetovanje po meri) posameznega podjetja
 | Poslovni subjekt: Prejemniki so lahko podjetja ali drugi gospodarski subjekti, ki od teh usposabljanj in informacij pridobijo korist za svoje tržne aktivnosti.Javna sredstva: Aktivnost je financirana iz javnih virov (državni proračun, proračun EU ipd.).Gospodarska prednost: Podjetja dobijo dostop do znanja in veščin, ki bi jih sicer morala pridobiti na lastne stroške, kar izboljša njihov konkurenčni položaj.Selektivnost: Pomoč je namenjena specifični ciljni skupini (npr. deležnikom, ki delujejo na področju UI) in ni na voljo vsem podjetjem brezpogojno.Vpliv na konkurenco in trgovino v EU: Ker lahko podjetja, ki se usposabljajo, konkurirajo na notranjem trgu EU, ima ta podpora potencialen vpliv na čezmejno konkurenco. |
| * po meri oblikovana usposabljanja za pospešitev uvajanja, doseganja zakonodajne skladnosti in tehnološkega razvoja UI v posameznem podjetju
 | Poslovni subjekt: Tudi tukaj se znanje posreduje podjetjem ali drugim gospodarskim subjektom, ki se s pridobljenimi informacijami lažje prilagodijo pravnim in etičnim zahtevam, kar je konkurenčna prednost.Javna sredstva: Stroške usposabljanj krijejo javni viri.Gospodarska prednost: Prejemniki prihranijo pri stroških pravnega in etičnega svetovanja ter si povečajo ugled in varnost na trgu.Selektivnost: Usposabljanja so usmerjena v določen sektor (UI), ne pa v vsa podjetja enako.Vpliv na konkurenco in trgovino v EU: Podjetja, ki se lažje spopadajo z regulativo, lahko pridobijo konkurenčno prednost tudi na čezmejnih trgih. |

## Podrobno o *de minimis* državni pomoči

Aktivnosti sklopa F iz 2. točke javnega razpisa se izvajajo skladno s shemo *de minimis,* kar pomeni, da mora izvajanje teh aktivnosti potekati v skladu s pravili vsakokratno veljavne sheme *de minimis*.

Podjetja, ki bodo prejemniki storitev v okviru sklopa aktivnosti F so mikro, mala, srednje velika in velika podjetja, kot jih definira 2. člen Priloge I Uredbe GBER.[[18]](#footnote-18)

Preverjanje podjetij glede izpolnjevanjev pogojev za dodelitev pomoči *de minimis* je naloga upravičenca in je podrobneje opredeljena v pogodbi o (so)financiranju in v navodilih za upravičenca. V navodilih za upravičenca bodo podrobneje opredeljena tudi pravila za dodeljevanje pomoči po shemi *de minimis*.

Znesek *de minimis* pomoči za enotno podjetje v celotnem obdobju izvajanja projekta ne sme preseči vrednosti, določene v veljavni shemi *de minimis*.

Prijavitelj mora v vlogi na javni razpis v OBRAZCU 5 opredeliti aktivnosti, ki jih bo izvajal v okviru sklopa aktivnosti F. Prijavitelj mora vlogi predložiti tudi cenik storitev s programom aktivnosti, ki jih bo izvajal za druge subjekte – podjetja.

Seznam storitev (cenik), ki jih bo KC UI nudil v okviru sklopa F »Poglobljena strokovna podpora na področju umetne inteligence«, mora biti javno dostopen po vzpostavitvi KC UI. To pomeni, da mora biti objavljen na način, ki je dostopen širši javnosti (npr. na spletni strani centra). Seznam storitev (cenik) mora biti pregleden in vsebovati jasno navedene informacije za vsako posamezno storitev, in sicer:

* opis storitve,
* vrednost storitve.

*De minimis* pomoč dodeljuje KC UI zato je slednji odgovoren za:

* zakonito izvedbo postopka izbora prejemnikov *de minimis* pomoči,
* pripravo pogodbe o dodelitvi *de minimis* pomoči,
* sklenitev pogodbe o dodelitvi *de minimis* pomoči s podjetji,
* poročanje o dodeljenih *de minimis* pomočeh Ministrstvu za finance.

v primeru postopkovnih napak pri dodeljevanju *de minimis* pomoči in/ali neupravičenega dodeljevanja *de minimis* pomoči lahko ARIS odstopi od pogodbe o (so)financiranju projekta ter zahteva vračilo že izplačanih sredstev.

Pri projektu bo moralo biti upoštevano pravilo kumulacije državnih pomoči – skupna višina pomoči za končnega prejemnika v zvezi z istimi upravičenimi stroški, vključno s pomočjo *de minimis*, ne bo presegla največje intenzivnosti pomoči oziroma zneska državne pomoči, kot to določa shema *de minimis* pomoči, veljavna za javni razpis.

## 10. Obvezni ključni rezultati

V skladu z določili točke 16. javnega razpisa mora prijavitelj v vlogi na javni razpis, v 4. točki OBRAZCA 5 nujno opredeliti obvezne ključne rezultate, določene v spodnji preglednici. Prijavitelj mora v vlogi upoštevati minimalne vrednosti obveznih ključnih rezultatov, kot je določeno v 2. stolpcu spodnje preglednice, in rok za dosego vrednosti obveznih ključnih rezultatov, kot je določeno v 3. stolpcu spodnje preglednice.

| Ključni rezultati[[19]](#footnote-19) | Vrednost rezultata | Rok za izvedbo | Sklop |
| --- | --- | --- | --- |
| Izdelava letnega načrta dela kompetenčnega centra, ki mora biti skladen z vlogo na javni razpis, letno raziskavo potreb podjetij na področju UI in komplementaren s plani konzorcijev SLAIF in EDIH. Dokument potrjen s strani upravičenca in s strani Ministrstva za digitalno preobrazbo do 31. 12. tekočega leta.  | 4 potrjeni dokumenti (1x letno) | 31. 1. 202631. 12. 202631. 12. 202731. 12. 2028 | A |
| Vzpostavljen KC UI (podpisana konzorcijska pogodba in pogodba o izvedbi) | 1 KC | 31. 12. 2025 | A |
| Vzpostavitev vstopne točke v virtualni (elektronski naslov, spletna stran) in fizični obliki (fizični prostor, telefonska številka) za deležnike za potrebe komunikacije z osebjem, zaposlenim na projektu, in pridobivanja informacij s področja UI | 1 vstopna točka v fizični obliki in | 31. 1. 2026 fizična,28. 2. 2026 virtualna | B |
| 1 vstopna točka v virtualni obliki  | B |
| Kampanje za celostno promocijo ekosistema UI v Sloveniji z nacionalnim dosegom[[20]](#footnote-20) | 4 letno od 2026 **─** 2029 | 31. 12. 202631. 12. 202731. 12. 202831. 12. 2029  | B |
| Oblikovana celostna podoba/znamka KC UI za pozicioniranje Slovenije na nacionalnem/mednarodnem nivoju na področju UI | 1 celostna podoba | 31. 1. 2026 | A |
| Vzpostavitev in osveževanje nacionalne baze ponudnikov rešitev (produkt + storitev) na področju UI | 1 baza znanja | vzpostavitev: 31. 1. 2026, osveževanje: 31. 12. 202631. 12. 202731. 12. 202831. 12. 2029 | C |
| Vzpostavljena virtualna platforma znanja | 1 virtualna platforma | 28. 2. 2026 | C |
| Izvedena usposabljanja, izobraževanja in delavnice na področju UI | vsaj 30 | 31. 12. 2029 | C |
| Število vključenih posameznikov[[21]](#footnote-21) v usposabljanja, izobraževanja in delavnice | vsaj 2000 | 31. 12. 2029 | C  |
| Izvedba raziskave na temo potreb podjetij na področju UI (usposabljanja, svetovanja, spodbude ipd.) kot vhodni dokument za letni načrt dela | 4 od leta 2025 (1 na leto) | 31. 12. 202530. 11. 202630. 11. 202730. 11. 2028 | C |
| Število podjetij, za katera je bilo izvedeno poglobljeno strokovno svetovanje | vsaj 100 | 31. 12. 2029 | F |
| Število deležnikov, ki so bili vključeni v povezovanje | vsaj 100 | 31. 12. 2029 | D |
| Število aktivnosti, izpeljanih na mednarodni ravni – med aktivnosti štejejo organizacija delegacij, izmenjava dobrih praks, predstavitev KC UI na mednarodnih dogodkih, predavanja, seminarji, delovne skupine ipd. | vsaj 20 | 31. 12. 2029 | E |
| Število izvedenih koordinacij prijav na nacionalne ali mednarodne razpise | 5 | 31. 12. 2029 | E |
| Število novih mednarodnih povezav (število članstev v mednarodnih partnerstvih in združenjih)  | vsaj 5 | 31. 12. 2029 | E |
| Evalvacija delovanja KC UI | 1 dokument | 31. 12. 2029 | A |

## 11. Navodila za izdelavo popolne vloge

Vloga je popolna, če vsebuje pravilno in popolno izpolnjene vse zahtevane obrazce in dokazila. V kolikor vloga ni popolna oz. tudi po pozivu za dopolnitev vloge ne bo obsegala vseh spodaj navedenih sestavin, se bo takšna vloga zavrgla in je ARIS ne bo vsebinsko obravnavala.

Prijavitelj vlogo odda v tiskani obliki v enem izvodu in eni elektronski kopiji priloženi na elektronskem nosilcu podatkov (USB ključek), ki vsebuje dokumente v Word oziroma Excel obliki in v Adobe Acrobat dokumentu. V celoti izpolnjene, podpisane in žigosane (v primeru poslovanja z žigom) določene v razpisni dokumentaciji ter elektronski nosilec podatkov je potrebno v zaprti in pravilno označeni ovojnici posredovati ARIS po pošti ali osebno v času uradnih ur. Rok za oddajo je:

* po pošti: priporočeno, razviden mora biti poštni žig oddaje na ovojnici najkasneje na zadnji dan oddaje vlog ob 14.00 uri ali
* osebno: do roka za oddajo vlog, to je do vključno 14.00 ure v glavni pisarni ARIS, in sicer v času uradnih ur ob ponedeljkih in sredah od 10.00 do 12.00 in od 13.00 do 15.00 ter ob petkih od 10.00 do 12.30.

Vloga velja za popolno, če prijavitelj do predpisanega roka za oddajo vlog v zaprti ovojnici z oznako »NE ODPIRAJ, VLOGA NA JAVNI RAZPIS! – JR KC UI« in s polnim nazivom ter naslovom prijavitelja predloži naslednje dokumente:

1 – Prijavni obrazec (OBRAZEC 1)

2 – Izjava o sprejemanju pogojev za kandidiranje (OBRAZEC 2) (za vsakega konzorcijskega partnerja)

3 – Izjava glede pridobivanja podatkov o dejanskih lastnikih (OBRAZEC 3) (za vsakega konzorcijskega partnerja)

4 – Pooblastilo za pridobitev podatkov ─ FURS (OBRAZEC 4) (za vsakega konzorcijskega partnerja)

5 – Predstavitev projekta (OBRAZEC 5)

5 ENG – Predstavitev projekta v angleškem jeziku (OBRAZEC 5 ENG)

6 – Finančni podatki o projektu (OBRAZEC 6)

7 – Podpisana konzorcijska pogodba (uporabite vzorec iz OBRAZCA 7)

8 – Vzorec pogodbe o (so)financiranju (OBRAZEC 8)

9 – Izjava o opredelitvi organizacije za raziskave in širjenje znanja (OBRAZEC 9) (za RO)

10 – Oddaja vloge ─ VZOREC (OBRAZEC 10)

Vloga mora biti pripravljena v slovenskem jeziku in skladno z določili razpisne dokumentacije. Del vloge mora biti v skladu z navodili na obrazcih pripravljen tudi v angleškem jeziku. Stroški priprave vloge in oddaje vloge na predmetni javni razpis niso upravičen strošek in bremenijo konzorcij.

Prijavitelje na javni razpis opozarjamo, naj tiste dele vloge, v katerih se nahajajo zaupni podatki, posebej označijo kot poslovno skrivnost. Vsi tisti deli vloge, ki ne bodo posebej označeni kot poslovna skrivnost, bodo ob morebitni zahtevi po vpogledu s strani drugih prijaviteljev posredovani v pregled drugim prijaviteljem, skladno z Zakonom o dostopu do informacij javnega značaja. Poslovno skrivnost se označi tako, da se v primeru krajše vsebine na začetku le-te jasno navede »POSLOVNA SKRIVNOST«, v primeru daljše vsebine celotne strani pa se navede »POSLOVNA SKRIVNOST« na vrhu strani. Napis »POSLOVNA SKRIVNOST« naj bo označen z dovolj velikimi črkami in izstopajočo barvo, da bo ob pregledu vloge takoj opazen. V OBRAZCU 1 mora prijavitelj tudi pojasniti, zakaj je določena vsebina vloge označena kot poslovna skrivnost.

1. OBRAZCI

Obrazci so zaradi lažjega izpolnjevanja podani v ločenih dokumentih, in sicer:

1 – Prijavni obrazec (OBRAZEC 1)

2 – Izjava o sprejemanju pogojev za kandidiranje (OBRAZEC 2)

3 – Izjava glede pridobivanja podatkov o dejanskih lastnikih (OBRAZEC 3)

4 – Pooblastilo za pridobitev podatkov ─ FURS (OBRAZEC 4)

5 – Predstavitev projekta (OBRAZEC 5)

5 ENG – Predstavitev projekta v angleškem jeziku (OBRAZEC 5 ENG)

6 – Finančni podatki o projektu (OBRAZEC 6)

7 – Podpisana konzorcijska pogodba (uporabite vzorec iz OBRAZCA 7)

8 – Vzorec pogodbe o (so)financiranju (OBRAZEC 8)

9 – Izjava o opredelitvi organizacije za raziskave in širjenje znanja (OBRAZEC 9)

10 – Oddaja vloge ─ VZOREC (OBRAZEC 10)

1. PRILOGE V RAZPISNI DOKUMENTACIJI

## Priloga št. 1: METODOLOGIJA ZA OPREDELITEV ORGANIZACIJE ZA RAZISKOVANJE IN ŠIRJENJE ZNANJA

## Priloga št. 2: METODOLOGIJA ZA IZRAČUN OBSEGA STROŠKOV NA ENOTO ZA STROŠKE PLAČ IN POVRAČIL STROŠKOV V ZVEZI Z DELOM

1. Dostopno na povezavi: https://www.umar.gov.si/fileadmin/user\_upload/razvoj\_slovenije/2024/slovenski/POR\_2024\_01.pdf [↑](#footnote-ref-1)
2. Dostopno na povezavi: https://www.stat.si/StatWeb/News/Index/13267 [↑](#footnote-ref-2)
3. Gospodarsko interesno združenje je združenje, ki ga lahko ustanovita vsaj dve družbi oziroma podjetnika. Ustanovitelj gospodarskega interesnega združenja je lahko vsaka fizična ali pravna oseba, če zakon ne določa drugače. [↑](#footnote-ref-3)
4. Vodilni konzorcijski partner mora izkazati, da je v obdobju zadnjih 12 mesecev (šteto od dneva oddaje vloge) izvedel najmanj 5 poslovnih dogodkov (konferenc, forumov, srečanj) z B2B vsebino, katerih namen je bil mreženje, predstavitev inovacij, izmenjava izkušenj ali poslovno povezovanje med podjetji. [↑](#footnote-ref-4)
5. Vodilni konzorcijski partner mora izkazati, da je v obdobju zadnjih 12 mesecev (šteto od dneva oddaje vloge) izvedel najmanj 10 usposabljanj, delavnic ali izobraževalnih programov, namenjenih podjetjem (B2B), ki so bila izvedena v organizirani obliki (v živo ali na daljavo), s ciljem krepitve kompetenc zaposlenih v podjetjih. [↑](#footnote-ref-5)
6. Utež predstavlja pomembnost določenega podmerila znotraj posameznega merila. Končno število doseženih točk pri posameznem podmerilu se izračuna tako, da se dodeljeno število točk s strani strokovne komisije pomnoži z utežjo, ki je določena za to podmerilo. [↑](#footnote-ref-6)
7. Pojasnilo podmerila predstavlja stopnjo kvalitete podane vsebine za maksimalno število točk. Dejansko število točk, ki ga strokovna komisija lahko poda pri posameznem merilu oziroma podmerilu, je odvisno od dejanske stopnje kvalitete podane vsebine v vlogi, ki jo strokovna komisija ocenjuje pri posameznem podmerilu. [↑](#footnote-ref-7)
8. Dokument je dostopen na spletni strani:

<https://www.gov.si/zbirke/projekti-in-programi/izvajanje-strategije-razvoja-slovenije-2030/> [↑](#footnote-ref-8)
9. Dosegljivo na: <https://www.arrs.si/sl/agencija/akti/25/pravila-inovac-dejavnost-maj25.asp>. [↑](#footnote-ref-9)
10. Dosegljivo na: <https://www.arrs.si/sl/akti/23/prav-strokovna-telesa-jan23.asp>. [↑](#footnote-ref-10)
11. Oseba, ki bo izvajala kontrolo ali revizijo, lahko preveri, ali so izbirni postopki izvajalcev/dobaviteljev ustrezni ob upoštevanju načel gospodarnosti in transparentnosti, preveri dodatne podatke za namen preverjanja tržnih cen, preveri obstoj konflikta interesov in sposobnost ponudnika za izvedbo naročila. [↑](#footnote-ref-11)
12. Oseba, ki bo izvajala kontrolo ali revizijo, lahko preveri, ali so izbirni postopki izvajalcev/dobaviteljev ustrezni ob upoštevanju načel gospodarnosti in transparentnosti, preveri dodatne podatke za namen preverjanja tržnih cen, preveri obstoj konflikta interesov in sposobnost ponudnika za izvedbo naročila. [↑](#footnote-ref-12)
13. Oseba, ki bo izvajala kontrolo ali revizijo, lahko preveri, ali so izbirni postopki izvajalcev/dobaviteljev ustrezni ob upoštevanju načel gospodarnosti in transparentnosti, preveri dodatne podatke za namen preverjanja tržnih cen, preveri obstoj konflikta interesov in sposobnost ponudnika za izvedbo naročila. [↑](#footnote-ref-13)
14. Oseba, ki bo izvajala kontrolo ali revizijo, lahko preveri, ali so izbirni postopki izvajalcev/dobaviteljev ustrezni ob upoštevanju načel gospodarnosti in transparentnosti, preveri dodatne podatke za namen preverjanja tržnih cen, preveri obstoj konflikta interesov in sposobnost ponudnika za izvedbo naročila. [↑](#footnote-ref-14)
15. Oseba, ki bo izvajala kontrolo ali revizijo, lahko preveri, ali so izbirni postopki izvajalcev/dobaviteljev ustrezni ob upoštevanju načel gospodarnosti in transparentnosti, preveri dodatne podatke za namen preverjanja tržnih cen, preveri obstoj konflikta interesov in sposobnost ponudnika za izvedbo naročila. [↑](#footnote-ref-15)
16. Oseba, ki bo izvajala kontrolo ali revizijo, lahko preveri, ali so izbirni postopki najemodajalcev ustrezni ob upoštevanju načel gospodarnosti in transparentnosti, preveri dodatne podatke za namen preverjanja tržnih cen, preveri obstoj konflikta interesov. [↑](#footnote-ref-16)
17. Oseba, ki bo izvajala kontrolo ali revizijo, lahko preveri, ali so izbirni postopki izvajalcev/dobaviteljev ustrezni ob upoštevanju načel gospodarnosti in transparentnosti, preveri dodatne podatke za namen preverjanja tržnih cen, preveri obstoj konflikta interesov in sposobnost ponudnika za izvedbo naročila. [↑](#footnote-ref-17)
18. Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119 z dne 4. 5. 2016), zadnjič popravljena s Popravkom (UL L št. 127 z dne 23. 5. 2018) [↑](#footnote-ref-18)
19. Konzorcij lahko ob prijavi predlaga dodatne rezultate oziroma višje vrednosti. [↑](#footnote-ref-19)
20. Kampanja mora biti izvedena na območju celotne Slovenije, z orodji in preko medijev, ki so neizključujoče in prosto, pod enakimi pogoji dostopni vsem zainteresiranim. [↑](#footnote-ref-20)
21. Oziroma fizične osebe [↑](#footnote-ref-21)